2021 ЙИЛ УЧУН ВИЛОЯТ БЮДЖЕТИ ХАРАЖАТЛАРИ ВА ДАРОМАДЛАРИ – Фарғона ҳақиқати\n2021 ЙИЛ УЧУН ВИЛОЯТ БЮДЖЕТИ ХАРАЖАТЛАРИ ВА ДАРОМАДЛАРИ\nBy ferpravda.uz 11.01.2021\n2021 йил учун Фарғона вилоят бюджетининг асосий йўналишлари ва кўрсаткичлари пандемия шароитининг мавжуд бўлиши тахминларидан келиб чиқиб шакллантирилди. Шу тариқа жорий йилда соғлиқни сақлаш тизимини қўллаб-қувватлаш, ижтимоий ҳимоя кўламини кенгайтириш, иқтисодий барқарорликни сақлаб қолишга катта эътибор қаратилади.\nБу йил учун бюджетни шакллантиришда базавий солиқ ставкаларини сақлаб қолиш кўзда тутилган. Хусусан, қўшилган қиймат солиғи 15%, фойда солиғи 15%, жисмоний шахслардан олинадиган даромад солиғи 12%, юридик шахсларнинг мол-мулкига солинадиган солиқ 2% ҳамда айланмадан олинадиган солиқ 4 % миқдорида белгиланган.\nМаҳаллий давлат ҳокимияти органларининг мустақиллигини янада ошириш учун 2021 йилда Солиқ кодексида белгиланган, қишлоқ хўжалиги учун мўлжалланмаган ерлар учун базавий солиқ ставкасидан келиб чиқиб туман ва шаҳарлар кесимида уларнинг иқтисодий ривожланишига қараб 0,5% дан 2,0 % миқдорида камайтирувчи ва оширувчи коэффициент қўллаш, халқ депутатлари туман Кенгаши (вилоят белгилаганига нисбатан) 0,7% дан 1,3% миқдорда камайтирувчи ва оширувчи коэффициентини белгилаш ҳуқуқи берилмоқда.\n2021 йил учун маҳаллий бюджет даромадлари 2 трлн. 904,9 млрд. сўм этиб тавсия этилмоқда. Бу даромадлар: жисмоний шахс-лардан даромад солиғидан — (39 минг 371 нафар солиқ тўловчи) 1 трлн. 128,6 млрд. сўм, фойда солиғидан (10 минг 349 нафар солиқ тўловчи) 184,1 млрд. сўм, акциз солиғи (489 нафар солиқ тўловчи) 295,1 млрд. сўм қилиб белгилаш режалаштирилмоқда.\nДаромадлар прогнози бу маҳаллий бюджетга фақат шунча даромад келиб тушишини англатмайди. Биргина мисол: Бу йил вилоятимиз туман (шаҳар) ларида 50 та янги кичик саноат зоналари ташкил этилмоқда ва ушбу кичик саноат зоналарда қиймати 1,1 трлн. сўмлик 500 га яқин янги лойиҳаларни ишга тушириш кўзда тутилган. Лойиҳалар ишга тушиши билан 717,7 млрд. сўмлик маҳсулот (иш, хизматлар) яратилиб, вилоят бюджетига қарийб 140 млрд. сўмлик қўшимча даромадлар шакллантирилади.\n2021 йил учун вилоят маҳаллий бюджети харажатлари 3 трлн. 814,9 млрд. сўмни ташкил этиб, 2020 йилга нисбатан 114 % га ортиғи билан режалаштириш кутилмоқда. Шуни алоҳида таъкидлаш жоизки, 2021 йилда маҳаллий бюджет ҳисобидан марказлаштирилган инвестицияларни молиялаштириш харажатларига 137 млрд. сўм (жами Инвестиция дастурлари учун 724,3 млрд. сўм, шундан маҳаллий бюджет ҳисобидан 137,0 млрд. сўм йўналтирилиши кўзда тутилган) маблағ ажратилиши белгиланган. Бу борада Ўзбекистон Республикаси Президентининг 2020 йил 16 октябрдаги қарорига асосан туманлар марказлари ва шаҳарларнинг меъморий қиёфасини замонавийлаштириш ишлари учун вилоят бўйича 19 та шаҳар ва туманлар учун 129,7 млрд. сўм маблағ ажратиляпти.\nБу маблағларни биринчи нав-батда қуйидаги мақсадларга йўналтириш кўзда тутилган:\nтуман марказлари, шаҳарлар ва йирик аҳоли пунктларида парк зоналарини ривожлантириш, ташқи ёритиш, суғориш ва дренаж тизимларини яратиш, шунингдек, пиёда ва велосипед йўлакларини қуриш;\nҳар бир туман маркази ва шаҳарда камида биттадан марказий кўчани замонавий шаҳарсозлик лойиҳалари асосида режалаштирган ҳолда мукаммал таъмирлаш.\nТаъкидлаш ўринлики, вилоятдаги аҳолининг кам таъминланган қатламини қўллаб-қувватлаш мақсадида ижтимоий нафақа харажатлари учун 475.2 млрд. сўм (2020 йилда 230,0 млрд. сўм 206.6 фоиз)га кўпайтириш кўзда тутилган. Бунда нафақа олувчилар сони ўртача 2,3 баробарга кўпаймоқда.\nЎз навбатида давлатимиз раҳбарининг 2020 йил 6 ноябрдаги “Таълим-тарбия тизимини янада такомиллаштиришга оид қўшимча чора-тадбирлар тўғрисида”ги қарорига мувофиқ, 2021 йил 1 январдан туман (шаҳар) халқ таълими бўлимлари ҳузурида юридик шахс мақомига эга бўлмаган халқ таълими ходимларини рағбатлантириш жамғармалари ташкил этилиши белгиланган.\nБу борада мазкур жамғарма учун шаклланадиган 13,6 млрд. сўм маблағлар таълим муассасаларида ўрнак кўрсатган ходимлар ҳамда директорларни моддий қўллаб-қувватлашга йўналтирилиши кўзда тутилган.\nДавлатимиз раҳбари бошчилигида ўтган йилнинг 19 октябрь куни бўлиб ўтган видеоселектор йиғилишида 2021 йилдан бошлаб Давлат бюджети харажатларининг самарадорлигига алоҳида эътибор қаратилиши таъкидланди.\nШунингдек, 2021 йилда Давлат бюджети маълумотларининг очиқлиги ва шаффофлигини таъминлаш бўйича ҳам бир қатор топшириқлар берилди. Бундан буён ўз расмий веб сайтларида бюджет маълумотларини очиқламаган ташкилотлар раҳбарларига нисбатан жарима қўллаш механизмини жорий қилиш бўйича тегишли вазирлик ва идораларга топшириқлар берилган.\nвилоят молия бош бошқармаси бошлиғи.\nҲАМ ФАРЗ, ҲАМ ҚАРЗ\nМол-мулкингизга бепарво бўлманг!


Ўзбекистон делегацияси Қозонга ташриф буюрди - 19.05.2021, Sputnik Ўзбекистон\nТошкент шаҳар ва Тошкент вилояти ҳокимлари ҳамда уй-жой қурилиш вазирларидан иборат Ўзбекистон делегацияси Қозонга ташриф буюрди. 19.05.2021, Sputnik Ўзбекистон\nТОШКЕНТ, 19 май - Sputnik. Май ойининг 17-18 саналарида Ўзбекистон делегациясининг Қозон шаҳрига ташрифи бўлиб ўтди, деб хабар қилмоқда Sputnik мухбири. Делегация таркибида Тошкент шаҳар ҳокими Жаҳонгир Ортиқхўжаев, Тошкент вилояти ҳокими Даврон Ҳидоятов, уй-жой коммунал хизмат кўрсатиш вазири Шерзод Ҳидоятов ва бошқа мутасаддилар бор эди. Ташриф доирасида меҳмонлар Татаристон президенти Рустам Минниханов ҳамда Қозон мэри Илсур Метшин билан учрашишди. Учрашувлар доирасида савдо-иқтисодий, маданий-гуманитар ҳамда шаҳарсозлик соҳаларида амалий ҳамкорликни кенгайтириш бўйича фикр алмашилди. Делегация, шунингдек, ободонлаштириш, жамоат транспорти тизими ҳамда Қозондаги ижтимоий ва инфратузилма объектлари билан танишди. Хусусан, Горкинско-Ометьевский ўрмон боғини, Татаристон Республикаси Миллий кутубхонасини, "Оқ гуллар" булварини, "Урам" экстремал боғини, "Aрт Cити" уй-жой мажмуасини, Нижний Кабан кўлини Татаристоннинг таълим, спорт ва бошқа объектларни кўздан кечиришди.Ундан ташқари Ўзбекистон вакиллари Қозон шаҳридаги ахборот-коммуникация технологиялари соҳасига ихтисослаштирилган “ETERNITY” Ай-Ти мактаби фаолияти, у ердаги ўқитиш тизими билан яқиндан танишди. Ушбу мактаб рақамли иқтисодиёт учун салоҳиятли кадрлар тайёрлашга ихтисослаштирилган. Тошкент вилоятида ҳам ана шундай мактаблар очиш имконияти муҳокама қилинди. Шунингдек, делегация вакиллари Қозон Федерал Университети раҳбарияти билан учрашишди. Мулоқот чоғида ижтимоий фанлар, иқтисодиёт ва бошқа йўналишларда кадрлар тайёрлайдиган олий ўқув юртини Тошкент вилоятида очиш, ўқув жараёнларига Татаристонлик профессор-ўқитувчиларни жалб қилиш ҳақида келишилди.\n11:05 19.05.2021 (янгиланди: 12:03 19.05.2021)\nТошкент шаҳар ва Тошкент вилояти ҳокимлари ҳамда уй-жой қурилиш вазирларидан иборат Ўзбекистон делегацияси Қозонга ташриф буюрди.\nТОШКЕНТ, 19 май - Sputnik. Май ойининг 17-18 саналарида Ўзбекистон делегациясининг Қозон шаҳрига ташрифи бўлиб ўтди, деб хабар қилмоқда Sputnik мухбири.\nДелегация таркибида Тошкент шаҳар ҳокими Жаҳонгир Ортиқхўжаев, Тошкент вилояти ҳокими Даврон Ҳидоятов, уй-жой коммунал хизмат кўрсатиш вазири Шерзод Ҳидоятов ва бошқа мутасаддилар бор эди.\nТашриф доирасида меҳмонлар Татаристон президенти Рустам Минниханов ҳамда Қозон мэри Илсур Метшин билан учрашишди. Учрашувлар доирасида савдо-иқтисодий, маданий-гуманитар ҳамда шаҳарсозлик соҳаларида амалий ҳамкорликни кенгайтириш бўйича фикр алмашилди.\nДелегация, шунингдек, ободонлаштириш, жамоат транспорти тизими ҳамда Қозондаги ижтимоий ва инфратузилма объектлари билан танишди. Хусусан, Горкинско-Ометьевский ўрмон боғини, Татаристон Республикаси Миллий кутубхонасини, "Оқ гуллар" булварини, "Урам" экстремал боғини, "Aрт Cити" уй-жой мажмуасини, Нижний Кабан кўлини Татаристоннинг таълим, спорт ва бошқа объектларни кўздан кечиришди.\nУндан ташқари Ўзбекистон вакиллари Қозон шаҳридаги ахборот-коммуникация технологиялари соҳасига ихтисослаштирилган “ETERNITY” Ай-Ти мактаби фаолияти, у ердаги ўқитиш тизими билан яқиндан танишди. Ушбу мактаб рақамли иқтисодиёт учун салоҳиятли кадрлар тайёрлашга ихтисослаштирилган. Тошкент вилоятида ҳам ана шундай мактаблар очиш имконияти муҳокама қилинди.\nШунингдек, делегация вакиллари Қозон Федерал Университети раҳбарияти билан учрашишди. Мулоқот чоғида ижтимоий фанлар, иқтисодиёт ва бошқа йўналишларда кадрлар тайёрлайдиган олий ўқув юртини Тошкент вилоятида очиш, ўқув жараёнларига Татаристонлик профессор-ўқитувчиларни жалб қилиш ҳақида келишилди.


Туркманистонда ўлганларнинг қабрларини йўлдошдан кўрмасликлари учун ниқоблашни сўрашмоқда\nТуркманистоннинг Лебап вилояти расмийлари ўлганларнинг қабрлари сунъий йўлдошдан кўринмаслиги учун қариндошларидан қабрларни ниқоблашни талаб қилмоқда, бу ҳақда Озодлик радиосининг туркман хизмати ёзмоқда.\nМамлакат касалхоналари тўлиб тошгани, ўлим сони ўсиб бораётганига қарамай, коронавирус мавжудлигини рад этишмоқда.\nРасмийларнинг янги талаблари “АССА” нашрининг яқинда чоп этган мақоласи билан бир пайтга тўғри келди, нашр йўлдошлар харитасига таяниб Болқонобод шаҳридаги қабрларнинг сони кўпайганини хабар қилган эди. Журналистларнинг аниқлашларича, икки йил ичида – 2018 йилнинг 31 майидан 2020 йилнинг 25 мартигача – шаҳарда 524 киши вафот этган, аммо бир ой очида – шу йилнинг 25 мартидан 16 апрелигача – қабристонда яна 317 та янги қабр пайдо бўлди.\nЛебап вилоятида, Озодлик радиоси турман хизмати мухбирларининг хабарига кўра, қабристонлардаги қабрлар сони ўтган йил билан солиштирганда 15 мартага ўсган. Айни ўринда расмийлар аҳолидан қариндошларини шундай дафн этишни талаб қилаяптики, қабрлар ясси бўлиши ва улар йўлдошдан кўринмаслиги керак. Бундан ташқари, жанозаларга бориш, қабрларга қабртош ёки бошқа таниш белгилар ўрнатиш таъқиқланди.\nЖурналистлар шунингдек, коронавирусга чалинган беморлар даволанадиган ИВЛ аппаратлари кксалхоналарда етишмаётганлигига ҳам эътиборни қаратишмоқда. Масалан, карантин зонадаги офис биноларидан бирида юзлаб беморларга атиги тўртта аппарат тўғри келади. ИВЛ аппаратлари пойтахт остонасидаги юқумли касалликлар шифохонасидаги беморлар учун қўл етмас орзу: бу ерда ИВЛ аппаратидан фойдаланганлик учун шифокорлар касалнинг қариндошидан деярли 56 доллардан пул сўрамоқда.\n"Пулсиз оғир касаллар ўлимга маҳкум, чунки кислород ҳаммага ҳам етмайди. Атиги бир неча аппарат учун чинакамига аукцион боради – кимнинг пули кўп бўлса, ўша кислороддан ҳаво олиш имкониятига эга", – деб ёзади Turkmen.news.\nОлдинроқ Озодлик радиосининг туркман хизмати мамлакатдаги деярли ҳар бир оилада коронавирус билан оғриган ёки ундан вафот этганлар бор, ҳатто қабристондаги гўрковлар конвейер режимида ишлаётгани, ўликхонадаги жасадларни пластик пакетларда берилаётгани ҳақида ёзди. Ашхабодда пойтахт ўликхоналари ўлганлар жасадини кўмиш учун полиэтилен қопларда бермоқда. "Жасадни пластик пакетга ўраб, юқорисини хлорда ивитилган мато билан ўраб, шундан кейингина жасад кўмиш учун қариндошларига берилмоқда", – деб хабар беради 23 июль куни нашр мухбири.


Кубанда ўзбек муҳожири оламдан ўтди\n19 октябр 2021, Тошкент вақти: 08:39\nРоссиянинг Кубан минтақасида ўзбекистонлик меҳнат муҳожири заҳарланишдан вафот этди.\nMk.ru сайтининг минтақа прокуратурасига таяниб хабар қилишича, Краснодар вилоятида овқатдан заҳарланиш ташҳиси билан ўзбекистонлик 11 нафар меҳнат муҳожири маҳаллий шифохоналардан бирига ётқизилган. Ўзбекистон фуқароларидан бири шифохонада вафот этган. Маълум бўлишича, ўзбек муҳожирлари Ейск шаҳрининг марказий ахлатхонасида истиқомат қилган ва уларнинг шу ерда тайёрланган овқатдан заҳарлангани аниқланган.\nАйни пайтда Краснодар вилояти прокуратураси мазкур ҳолат юзасидан текширув ишлари олиб борилаётганини маълум қилди.


АҚШ икки россиялик дипломатни ўз ҳудудидан чиқариб юборгани маълум қилинди\nАҚШ ҳукумати 17 июнда Москвада америкалик дипломатга ҳужум қилинишига жавобан икки россиялик дипломатни ўз ҳудудидан чиқариб юборган. Воқеа июнда содир бўлганди, деб АҚШ Давлат департаментига иқтибос келтирган ҳолда хабар бермоқда Reuters ахборот агентлиги.\n"17 июнда биз ҳужумга жавобан АҚШдан икки россиялик дипломатни чиқариб юбордик" деб маълум қилди Давлат департаменти вакили Жон Кирби ва бошқа изоҳлар беришдан бош тортди.\nАввалроқ Россия Федерал хавфсизлик хизмати ходими июнь ойи бошида Москва марказидаги АҚШ элчихонасига кирмоқчи бўлган америкалик дипломатга тажовуз қилгани маълум қилинганди. Россия ташқи ишлар вазирлигиннг расмий вакили Мария Захарова АҚШлик дипломат Марказий разведка бошқармаси ходими бўлиб, унинг ўзи россиялик полициячига ҳужум қилиб қолгани айтган. The Washington Post нашри дипломат ҳақиқатан ҳам разведка ходими эканлигини тасдиқлаганди.


ВАҚТИНЧА ОЛИБ КИРИШ ТЎҒРИСИДАГИ КОНВЕНЦИЯНИ ҚЎЛЛАШ ТАРТИБИ ТЎҒРИСИДА НИЗОМ ТАСДИҚЛАНДИ » "Bulung‘ur hayoti" gazetasi\nGazeta: admin Қўйилган сана: 3-08-2020, 17:35 Рукун: ЖАМИЯТ Кўрилди 0\nАТА карнетини (АТА карнети – божхона декларациясига тенглаштирилган, товарларни вақтинча олиб киришга имкон берадиган ҳамда божхона тўловлари тўлашнишини кафолатлайдиган халқаро ҳужжат) қўллаган ҳолда божхона тўловларидан тўлиқ шартли равишда озод қилинадиган товарларга нисбатан божхона операциялари Конвенциянинг А иловаси «Вақтинча олиб кириш ҳужжатлари тўғрисида (АТА карнетлари ва CPD карнетлари)» билан биргаликда қуйидаги иловалардан бирининг шартларига риоя қилган ҳолда амалга оширилади:\n• В.1 «Кўргазмалар, ярмаркалар, конференциялар ёки шу каби тадбирларда намойиш қилиш ёхуд фойдаланиш учун товарлар тўғрисида»;\n• В.2 «Профессионал асбоб-ускуна тўғрисида»;\n• В.3 «Тижорат операцияси муносабати билан олиб кирилган контейнерлар, поддонлар, ўрамлар, намуналар ва бошқа товарлар тўғрисида»;\n• В.5 «Таълим, илмий ёки маданий мақсадларда олиб кирилган товарлар тўғрисида»;\n• В.6 «Саёҳатчиларнинг шахсий буюмлари ва спорт мақсадларида олиб кирилган юкларга тегишли илова».\n• АТА карнетини қўллаган ҳолда олиб кирилаётган товарларни декларациялаш;\n• АТА карнетини қўллаган ҳолда Ўзбекистонга вақтинча олиб кирилган товарларнинг вақтинча олиб кириш муддатини узайтириш;\n• илгари АТА карнетидан фойдаланган ҳолда вақтинча олиб кирилган товарларни Ўзбекистондан қайта олиб чиқишда (реэкспортда) декларациялаш;\n• АТА карнетини қўллаган ҳолда олиб кирилган товарларни олиб чиқишда божхона операцияларини амалга ошириш ва реэкспорт билан «вақтинча олиб кириш» божхона режимининг тугатилиши;\n• АТА карнетидан фойдаланган ҳолда Ўзбекистонга вақтинча олиб кирилган товарларга нисбатан божхона тўловлари тўланишининг кафолатлари;\n• Конвенция қоидалари бузилган тақдирда АТА карнетини қўллаган ҳолда олиб кирилган товарлар бўйича божхона тўловларини ундириш;\n• Ўзбекистондан вақтинча олиб чиқиш учун АТА карнетидан фойдаланган ҳолда товарларни декларациялаш;\n• илгари АТА карнетини қўллаган ҳолда вақтинча олиб чиқилган товарларни Ўзбекистонга қайтариб (реимпорт) олиб кириш;\n• АТА карнетини қўллаган ҳолда Ўзбекистондан вақтинча олиб чиқилган товарларни вақтинчалик олиб чиқиш муддатини узайтириш;\n• Йўқ қилинган ва йўқолган ҳолатда АТА карнетини алмаштириш.\nЭслатиб ўтамиз мазкур Низом 2020 йил 1 октябрдан кучга киради.


Дунё бўйлаб ноёб табиат ҳодисаси - "Супер мовий қонаган Ой" - BBC News O'zbek\nБутун дунё бўйлаб инсонлар 152 йилда 1 марта юз берадиган табиат ҳодисасига гувоҳ бўлдилар. Тўлин ой ҳодисасига "Супер мовий қонаган Ой" деб ном берилди. Ой 31 январь тунида Бангкокдаги ибодатхона биноси ортидан мана шундай кўринган.\nУшбу ҳодиса ой тутилса, тўлин ой бўлган куни ва "Ой қонади" деб номланган уч кўриниш бир вақтда кузатилганида юз беради. Ушбу фотосуратни Уша Венкат Индианадаги капитолий биноси олдида тасвирга олган.\nAbdul Rahman Yassin\nБу фотосуратни эса Абдур Раҳмон Ёсин Сингапурда туширган.\n"Мовий ой" ҳодисаси бир календар ой мобайнида икки марта ой тўлганда кузатилади. "Супер ой" эса Ойнинг Ерга энг яқин масофага келганида бўлади. Ушбу фото Мянмарда олинган.\nБундай ҳодиса Ернинг ғарбий ярим шарида сўнгги 150 йилда илк бор кузатилди. Бу фотосурат Нью-Йоркда олинди.\nАҚШнинг ғарбий соҳилидаги Сан-Франциско осмонўпарлари ортида кўринган ой.\nИндонезия Жакартасида ой мана шундай кўринди.\nУшбу кўриниш Калифорниянинг Анахеймидаги кўриниш. Худди қуёш ботаётган пайтдагидек ёруғликнинг ойга тушиши натижасида ой қизаради. Қуёш нури Ер атмосфераси орқали ўтгани учун мовий ранг сиқиб чиқарилиб қизил тусга киради. Бу ҳодисага "Қонаган ой" деб ном беришган.\nНорвегиянинг Свалбард деган жойида супер қонаган мовий ой ёрқин кўринди.\nЛондондаги Сэйнт-Пол ибодатхонаси ортида кўринган ой.\nБританиянинг Ҳулл деган жойида фотограф Дэнни Лоусон мана бу фотосуратни тасвирга олди.\nҚишда оддий одамларнинг тирикчилиги қандай ўтяпти?


12.11.2014 Участка сайлов комиссиялари тузилди » Хатирчи туман хокимлиги\nХатирчи туман хокимлиги » Хокимият » Махаллий кенгаш » 12.11.2014 Участка сайлов комиссиялари тузилди\n12.11.2014 Участка сайлов комиссиялари тузилди\nЎзбекистон Республикасининг “Ўзбекистон Республикаси Олий Мажлисига сайлов тўғрисида”ги Қонунининг 8-моддасига асосан 37-Хатирчи округ сайлов комиссиясининг 2014 йил 20 октябрдаги қарори билан 37-Хатирчи сайлов округи бўйича 51 та участка сайлов комиссиялари тузилди.\nУчастка сайлов комиссиялари ўз фаолиятини сайлов тўғрисидаги қонунларга ҳамда участка сайлов комиссиясини тузиш ва уларнинг ишини ташкил қилиш тартиби тўғрисидаги Низом асосида амалга оширади.\nНизомда қайд этилганидек участка сайлов комиссиясининг асосий вазифалари қўйидагилардан иборат:\n- участка бўйича сайловчилар рўйхатини тузади;\n- сайловчиларни сайловчилар рўйхати билан таништиради, рўйхатда йўл қўйилган -хатолар ва ноаниқликлар тўғрисидаги аризаларни қабул қилади ва кўриб чиқади ҳамда рўйхатга тегишли ўзгаришлар киритиш тўғрисидаги масалани ҳал этади;\n- сайлов куни ўз турар жойида бўлиш ва овоз беришда иштирок этиш имкониятига эга бўлмаган сайловчилардан конвертларни қабул қилиб олади;\n- аҳолини сайлов куни ва овоз бериш жойи тўғрисида хабардор этади;\n- овоз бериш бинолари ва сайлов қутилари ҳамда бошқа сайлов ашёлари тайёрлаб қўйилишини таъминлайди;\n- сайлов куни сайлов участкасида овоз беришни ташкил этади;\n- сайлов участкасида берилган овозларни ҳисоблаб чиқади;\n- сайловга тайёргарлик куриш ва овоз беришни ташкил этиш масалалари юзасидан тушган ариза ва шикоятларни кўриб чикади хамда улар юзасидан қарорлар кабул килади;\n- ушбу Қонун ва бошқа қонунларга мувофиқ ўзга ваколатларни амалга оширади.\nУчастка сайлов комиссияси аъзолигига номзодлар халқ депутатлари туман, шаҳар Кенгашларининг мажлисларида муҳокама қилинади ва тегишли округ сайлов комиссиясига тасдиқлаш учун тавсия этилади. Участка сайлов комиссиясининг аъзолари жамоатчиликнинг обрўли вакиллари орасида тайинланади.\nУчастка сайлов комиссиясининг раиси, раис ўринбосари, котиби ва бошқа аъзолари сиёсий партиянинг аъзоси бўлишлари мумкин эмас. Депутатликка номзодлар сайлов комиссияларига аъзо бўлишлари мумкин эмас.\nУчастка сайлов комиссиясининг аъзосини ваколатларидан маҳрум этиш ҳуқуқи комиссияни тузган округ сайлов комиссиясига тегишли бўлиб, комиссия аъзоси Ўзбекистон Республикасининг “Ўзбекистон Республикаси Олий Мажлисига сайлов тўғрисида”ги Қонуни талабларини бузган ёки ўз вазифаларини мунтазам равишда эътиборсиз қолдириб келган тақдирда ваколатларидан маҳрум этилади.\nМуаллиф:info, Кушилган сана: 12.11.2014, Кўрилган: 740 Чоп этиш


Ҳокимларнинг кўзига балодек кўринишингиз керак – Президент Икромов ва Қосимовни танқид қилди | Qalampir.uz\nҲокимларнинг кўзига балодек кўринишингиз керак – Президент Икромов ва Қосимовни танқид қилди\nЖамият\t08 Апрель 19:10 13261\n2021 йилнинг биринчи чорагида Ўзбекистонда бор-йўғи 27 мингта янги тадбиркорлик субъектлари рўйхатга олинган. Бугун, 8 апрель куни Президент раислигида ўтаётган Кичик ва ўрта бизнесни қўллаб-қувватлаш ҳамда аҳоли бандлигини таъминлашга бағишланган видеоселектор йиғилишида Шавкат Мирзиёев макур ҳолатни танқид қилиб, Савдо-саноат палатаси раиси Адҳам Икромов ва Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил Дилмурод Қосимовга эътироз билдирди.\n“Жорий йил биринчи чоракда 27 мингта янги тадбиркорлик субъектлари ташкил этилди. Агар Қосимов ва Икромов қаттиқроқ ишлаганда, бу 27 минг 50 минг бўлар эди”, дейди Президент.\nУ сўзида давом этиб, Қосимов ва Икромовга юзланаркан, улардан кўп нарсаларни кутаётганини урғулайди.\n“Қандай фармон, қандай қарор қабул қилиш керакки, биринчи чоракда 27 минг эмас, 50 бўлиши учун. Нимага? Одамлар ўтган йилдан қийналиб чиқди. Шуни инобатга олиб, шароитимиздан келиб чиқиб, имкони бор ёрдамни кўрсатдик”.\nПрезидент Бизнес омбудсман ва Савдо-саноат палатаси ҳокимларга хушомад қилишдан узоқ бўлиши кераклиги ҳақида гапирди.\n“Сизлар ҳокимга хушомад қиладиган ташкилот эмассизлар. Ҳар куни ҳокимларнинг кўзига балодек кўринадиган ташкилот бўлишингиз керак. “Бўлмаяпти, мана бу ерда электр йўқ, мана бу ерда кредит йўқ, мана бу ерда солиқчи қийнаб юборди, мана бу ерда газ йўқ, йўл йўқ, инфратузилма йўқ, мана, бўш ер турибди, шуни беринг, ҳоким”, деб ёзсин. Сизлар менга ёзинглар. Сизларда шундай ваколат бор-ку. Қани бу ваколат? Мен индамасам мана шу 27 минг қолиб кетади. Келгуси чоракда 15 га, кейингисида 10 га тушади. Яна эски тос – эски ҳаммом бўлади”, дейди Президент.\n27 Июль 16:53 53070\n29 Июль 11:10 33488\n28 Июль 09:32 28979\n27 Июль 12:47 28602


Энг тўғри йўл - Баҳоуддин Нақшбанд ёдгорлик мажмуаси маркази\n22 декабр 2017 й.\n1038 марта ўқилди.\nИнсоният ичидаги энг катта муаммолардан бири инсониятни тўғри йўлга бошлаш, инсон ҳаётдаги мақсадини англаб етиш. Нима учун яратилганлиги, ер юзи, коинот, қуёш нега атрофимизда нур сочиб туришини англаб етиш учун жуда кўплаб йиллар энг муҳим масалалардан бири бўлиб келган. Бандаларига меҳрибон бўлган Аллоҳ таоло ўзини бандаларини адашмаслик учун уларга ўз йўлини кўрсатишлик учун инсониятга кўплаб пайғамбарларни юборди, шулар ичидан энг охиргиси қилиб Расули акрам соллаллоҳи васалламни танлади. У киши бутун бир башариятга тўғри йўлни кўрсатдилар.\nИслом дини пайдо бўлишидан кейин тарихга назар соладиган бўлсак қайси халқ,қайси миллат Расулуллоҳ соллаллоҳи васалламнинг йўлларини тутган бўлса ўша миллат дунёдаги энг етакчи миллатлардан бўлган. Бил акс агар қайси миллат Расулуллоҳ соллаллоҳи васалламнинг йўлларидан бошқасини тутган бўлса инқирозга юз тутган.\nАгар инсон Расулуллоҳ соллаллоҳи васалламга тўғри ҳақиқий эргашиб яшаса ҳаётдаги барча қийинчиликлардан осонлик билан ўтади ва қиёматда ҳам улуғ насибаларга эришади. Расулуллоҳ соллаллоҳи васалламга эргашиш нафақат бу дунёда балки охиратнинг ҳам саодатир. Зеро Аллоҳ таоло ҳадиси қудусийяларининг бирида : “Иззатимга қасамки агар бандаларим сен келган йўлдан ҳар қанча чираниб менга талпиниб келсалару, лекин сенинг орқангдан келмасалар мен уларга бирон эшигимни очмайман ” деган маънодаги ҳадиси қудсий марҳамат қилган.\nРасулуллоҳ соллаллоҳи васаллам ҳам ўзларининг ҳадиси шарифларида “Сизларга икки нарсани қолдирдим, уларни маҳкам ушласангиз ҳеч қачон адашмайсиз Аллоҳнинг китоби ва менинг суннатимдир ” дедилар.\nҲар бир мўминман , мусулмонман деган киши албатта энг тўғри йўлни танлашлиги шарт бўлади. Бу тўғри йўл эса Расулуллоҳ соллаллоҳи васалламга тўлақонли эргашишликдир.\nСўзимизнинг охирида ғарб мутафаккирларининг Расулуллоҳ соллаллоҳи васалламга берган васфлари билан якунласак. Машҳур мутафаккир Бернард Шов айтган : “Агар Муҳаммад (с.а.в) ҳозир бўлганида эди бутун дунё муаммоларини бир қадаҳ чой устида ҳал қилиб берган бўлар эди”\nРасулуллоҳ соллаллоҳи васаллам мана шундай буюк зот эдилар. Аллоҳ таоло у кишига дуруду салавотлар етқизсин. Бизни ҳам у кишига эргашадиган солиҳ мўминлардан қилсин.\nмударриси А . Абдуллаев


Янги Зеландияда масжидларга ҳужум қилган шахсга расман қотиллик айблови эълон қилинди\nЯнги Зеландия. Крайстерч шаҳридаги "Ал-Нур" масжиди атрофини полиция воқеа ортидан тўсиб қўйди.\nЯнги Зеландия шарқидаги Крайстчерч шаҳрида иккита масжидга қилинган ҳужумни амалга оширишда айбланаётган 28 ёшли австралиялик устидан суд бошланди.\nБрентон Таррант 16 март куни суд залига кирар экан, оқ танлилар бошқа ирқлардан устун деб билувчиларга хос имо-ишора қилди.\nУнга расман қотиллик айблови эълон қилинар экан, Таррант ҳеч қандай эмоция кўрсатмади.\nСуднинг навбатдаги мажлиси 5 апрель куни бўлиб ўтади. Унгача Таррант тергов изоляторида ушлаб турилади.\n15 март куни Крайстчерч шаҳрида иккита масжидга қилинган ҳужум оқибатида 49 киши ҳалок бўлди, 40 дан ошиқ одам жароҳат олди. Мамлакат бош вазири Жасинда Ардерн ҳужумни мисли кўрилмаган зўравонлик акти дея атади.\nҲужумчи қотилликни бошига ўрнатилган камера ёрдамида жонли эфирга узатиб турган. У намоз вақтида "Ал-Нур" масжидига бостириб кириб, намозга келган мусулмонларни ўққа тутган. Бунинг ортидан ҳужумчи Линвуд масжидига бориб, у ердаги мусулмонларни ўққа тутгани айтилмоқда.\nЛинвуд масжиди имоми фожиа туфайли мусулмонларнинг Янги Зеландияга бўлган муҳаббати сўнмаганини айтди.


Умидларни ушалтириб... » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Умидларни ушалтириб...\nАббос ва Асадбекнинг ҳаракатларини бироз кузатган мураббий: “Болаларингдан яхши спортчи етишиб чиқадиганга ўхшайди, машғулотга келаверишсин, биласан, ҳозир спортга эътибор кучайган, бир неча йилда улардан жаҳон чемпионлари етишиб чиқса, ажабмас, ўзингга ўхшаса ҳам ёмон бўлишмайди”, деди. Бу гаплар Исмоил Комиловнинг кўнглини тоғдай кўтарди, бир зум кўз ўнгида шоҳсупада турган ўғиллари намоён бўлди.\nУ фарзандларини қўл жанги машғулотларига бежиз олиб келгани йўқ. Аввало, ҳар бир эркак ўзини ҳимоя қила олиши керак, деб ҳисоблайди, қолаверса, ёшлигида қўл жанги билан шуғулланган, аммо спорт йўлидан кетмади, шароит бошқача эди. Ушалмаган орзусини фарзандлари рўёбга чиқарса, борми...\nШу тариқа Аббос ва Асадбек Бўрибоевлар Жиззах вилояти ҳуқуқни муҳофаза қилиш органлари қўл жанги федерациясининг бош мураббийи Ҳусан Эргашевдан сабоқ ола бошладилар. Сабот ва ирода билан қилинган машқлар натижасини узоқ куттирмади. Тўғри, унгача оға-инилар бир қанча мағлубиятлар аламини ҳам тортишди. Икки йил деганда болалар вилоят ва республика миқёсидаги мусобақаларда юқори натижаларни қўлга кирита бошладилар. Аниқроғи, 10 ёшли Асадбек Андижонда бўлиб ўтган республика чемпионатида тенгдошлари ўртасида мутлоқ ғолибликни қўлга киритиб, олтин медаль соҳиби бўлди.\nАна шу ютуқ сабаб бўлдими ёки жасоратли болакай етарли маҳорат ва тажриба тўплай олдими, республика ва халқаро мусобақалар шоҳсупасига кўтарила бошлади. Қисқаси, айни вақтда 16 ёшли Асадбек 1 та жаҳон, 2 та халқаро, 10 та республика миқёсида ўтказилган чемпионатларда қўлга киритилган олтин, кумуш ва бронза медалларига эга. Жумладан, жорий йилнинг 22-25 февраль кунлари пойтахтимизда ўтказилган қўл жанги бўйича Осиё ва Жаҳон чемпионатларига саралаш баҳсларида муваффақиятли қатнашиб, 12-19 май кунлари Россия Федерациясининг Уфа шаҳрида уюштирилган Осиё ва Евроосиё чемпионатларида қатнашиш ҳуқуқини қўлга киритди. Бу мусобақаларда Асадбекка омад кулиб боқди, унинг кўкрагини Осиё чемпионатининг олтин, Евроосиё чемпионатининг кумуш медаллари безади.\nУшбу ғалабалар Россиянинг Тула шаҳрида 20-23 сентябрь кунлари бўлиб ўтадиган жаҳон чемпионатига йўлланма вазифасини ўтади. Айтиш жоизки, 14-15, 16-17, 18-21 ёшдаги ўсмир ва ёшлар ўртасида ўтказилган ушбу мусобақада мамлакатимиздан 44 нафар спортчилар қатнашдилар. 27 та давлат вакиллари иштирок этган мазкур чемпионатда умумжамоа ҳисобида Ўзбекистон термаси иккинчи ўринни эгаллади. Ғолиблар орасида Ўзбекистон Республикаси Ички ишлар вазирлигининг Жиззах академик лицейи ўқувчиси, 42 килограмм вазн тоифасида татамига чиққан Асадбек Бўрибоев ҳам бор.\n— Ушбу мусобақада бронза медалини қўлга киритдим, келгусида бундан-да юқори натижаларни қайд этишимга аминман, — дейди Асадбек. — Орзуим ички ишлар ходими бўлиш, шу мақсадда мазкур лицейга ўқишга кирдим. Спорт билан мунтазам шуғулланаётганим келажакда халқ осойишталигини сақлаш билан боғлиқ фаолиятимда қўл келишига ишонаман. Шу мақсад йўлида инглиз ва рус тилларини ҳамда тарих фанини қизиқиш билан ўрганаяпман.\n— Асадбек 8 ёшидан бошлаб 8 йил давомида қўл жанги билан мунтазам шуғулланмоқда, — дейди мураббий Пўлат Маннонов. — У ирода, сабот ва чидам билан ўз мақсади сари тинимсиз интилмоқда. Ҳар куни 2 соат вақтини севимли спорт турига ажратади, шу билан бирга сузиш машғулотларида қатнашаётир. Бошқа фанларни ҳам яхши ўзлаштириб бормоқда. Ютқизиқлар уни эсанкиратиб қўймайди, худди шундай ғалабалар ҳаволантирмайди. Камтарин ва тиришқоқ шогирдларимиздан бири — Асадбекдан маҳоратли ички ишлар ходими етишиб чиқишига ишонаман.\n16 ёшли жаҳон чемпиони Асадбек мамлакатимизнинг умидли ёш спортчиларидан бири, десак адашмаймиз. Устозлари бу йигитча сабаб юртимиз мадҳияси жаҳон ареналарида ҳали кўп маротаба янграшига ишонадилар. Айтганча, унинг акаси Аббос ҳам 1 та жаҳон, 2 та халқаро мусобақалар ғолиблигини қўлга киритган. Хуллас, орзу-умидлар ушалмоқда.


ЎзХДП ГУРУҲИ АЪЗОЛАРИНИНГ ДОИМИЙ КОМИССИЯЛАРДАГИ ФАОЛИЯТИ - Ўзбекистон овози газетаси\nЎзХДП ГУРУҲИ АЪЗОЛАРИНИНГ ДОИМИЙ КОМИССИЯЛАРДАГИ ФАОЛИЯТИ\nАлижон МАМАРАСУЛОВ, халқ депутатлари Сирдарё вилоят кенгашининг ёшлар сиёсати ва соғлом авлод масалалари бўйича доимий комиссияси раиси:\n— Ҳозирда вилоятимиз аҳолисининг қарийб 62 фоизини ёшлар ташкил қилади. Бугунги кунда уларни билим олиши, касб ўрганиши учун зарур шарт-шароитлар яратилмоқда. Шунингдек, мамлакатимизда кечаётган ижтимоий-сиёсий жараёнлардаги иштирокини янада кенгайтириш борасида бир қатор чора-тадбирлар белгиланмоқда.\nПрезидентимизнинг Ўзбекистон Республикасида ёшларга оид давлат сиёсатини амалга оширишга қаратилган қарори эса бу борада дастуруламал бўлиб хизмат қилмоқда.\nСирдарёлик ёшларни ҳар томонлама баркамол этиб тарбиялаш, улар қалбида Ватан тақдирига дахлдорлик туйғусини қарор топтириш, сиёсий фаоллигини оширишда доимий комиссиямизни ҳам ўз ўрни бор.\nБугунги кунда «Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида»ги қарор асосида халқ депутатлари Сирдарё вилоят Кенгашининг Ёшлар сиёсати ва соғлом авлодни тарбиялаш масалалари бўйича доимий комиссияси 2014 йилдаги иш режасини белгилаб олган.\nДоимий комиссия ўтган даврдаги йиғилишларида «Таълим тўғрисида»ги қонун, «Кадрлар тайёрлаш миллий дастури», «Ўзбекистон Республикасида ёшларга оид давлат сиёсатининг асослари тўғрисида»ги қонун ижроси муҳокама этилди. Шунингдек, вилоятдаги касб-ҳунар коллежлари битирувчиларини ишга жойлаштириш, маҳаллий ҳокимликлар ҳузуридаги вояга етмаганлар билан ишлаш доимий комиссияси томонидан олиб борилаётган ишлар кўриб чиқилиб, қабул қилинган қарорлар тегишли ташкилотларга юборилди.\nШуни алоҳида таъкидлаш керакки, 2013/2014 ўқув йилида вилоятдаги 301 умумтаълим мактабини жами 13014 нафар ўқувчи тамомлади. Бугунги кунда вилоятдаги 4 академик лицей ва 47 касб-ҳунар коллежида умумтаълим мактабларининг 9-синф битирувчиларини ўқишга қабул қилиш бўйича консультатив марказлар фаолияти йўлга қўйилди.\nМазкур йўналишдаги ишлар самарадорлигини ошириш мақсадида доимий равишда тадбирлар ўтказиб келинмоқда. Бу ўқувчиларнинг ўзига маъқул келган йўналишни танлаши, касб-ҳунар коллежини битираётган йигит-қизларнинг мутахассислиги бўйича ишга жойлашишига кўмаклашади.\nШунингдек, вояга етмаганлар ўртасидаги никоҳнинг олдини олиш мақсадида бир гуруҳ меҳнат фахрийларининг ҳамда вилоят ҳокимлиги ҳузуридаги вояга етмаганлар ишлари бўйича комиссиянинг ота-оналарга мурожаати қабул қилинди.\nМазкур мурожаатнома «Оила-мактаб-маҳалла» ҳамкорлиги доирасида вилоятдаги барча хонадонларга тарқатилди. Бундан ташқари, умумий ўрта таълим мактабларида ота-оналар йиғилишларида унинг мазмун-моҳияти тушунтирилди.\nШунингдек, қизларни оилавий ҳаётга тайёрлаш, балоғат ёшига етмасдан турмуш қуришининг олдини олиш, ноқонуний никоҳга йўл қўймаслик каби долзарб масалалар ўртага ташланди.\nБундан ташқари, «Ёш оила қурувчилар мактаби» фаолияти самарадорлигини ошириш мақсадида жойлардаги ФҲДЁ, ҳуқуқ-тартибот идоралари, соғлиқни сақлаш муассасалари ходимларидан иборат тарғибот гуруҳлари шакллантирилди. Улар томонидан «Оила» кодекси, ҳуқуқий саводхонлик, тиббий маданият, соғлом турмуш тарзи тарғиб этилмоқда.\nБугунги кунда вилоятда касб-ҳунар коллежи битирувчиларини иш билан таъминлаш, оилавий тадбиркорликка жалб этиш мақсадида муҳим ишлар бажарилмоқда.\nБиргина ўтган йили кичик бизнес ва оилавий тадбиркорлик билан шуғулланишни ният қилган 430 нафар битирувчига тижорат банклари томонидан 1 миллиард 590 миллион сўм миқдорида имтиёзли кредитлар ажратилди.\nДоимий комиссиямиз кўмагида барча таълим муассасаларида иқтидорли ўқувчилар учун қизиқишларига қараб умумтаълим ва касбий фанлардан тўгараклар ташкил қилинган. Вилоят ўрта махсус, касб-ҳунар таълими бошқармаси тасарруфидаги таълим муассасаларида касбий йўналишдаги тўгараклар сони 281, умумтаълим фанлар йўналишидаги тўгараклар сони 536 тани ташкил этади.\nЁшлар келажагимиз. Уларнинг ҳаётда ўз ўрнини топиши, билимли, кучли, доно бўлиб камол топиши барчамиздан улкан масъулият талаб этади.


Эндокардит - Бу нима? - Онлайн Тиббий Энциклопедия MedLife.Uz\nЭндокардит – эндокардит яллиғланиши. Одатда, миокардит яллиғланиши (эдомиокардит) билан бирга кечади. Келиб чиқишига кўра, ревматизм (ревматик эндокардит) ва сепсис (Септик Э.), шунингдек, захм, сил ва шикастланиш оқибатида ривожланадиган Э. фарқланади. Эндокардитда, кўпинча, юрак клапанлари (миокард инфарктида) зарарланиб, фаолияти ўзгаради, бу юрак нуқсонларига олиб келади. Эндокардитнинг турли шаклларида юрак клапанлари турлича (масалан, ревматик Э. да митрал клапан; Септик ва захм Э. ида аортал клапан) зарарланади.\nЭндокардит ўткир, баъзан хавфли, ўртача ўткир, сурункали кечади. Касалликнинг клиник белгилари унинг этиологиясиги боғлик. Ревматик Э. аста-секин бошланади, лоҳаслик, толикиш, бироз ҳарорат кўтарилиши, юрак уришининг телашуви ва шу соҳада нохуш оғриқ кузатилади; аускуяьтация чоғида юракда ўзига хос шовқин эшитилади, пульс тезлашади.\nСептик Э. да дастлаб салгина ҳарорат кўтарилади, кейинчалик шамоллаш аралаш қаттиқ иситма тутади; тери рангсизланади, кўп терлаш, камқонлик аломатлари кузатилади; эртроцитларнинг чўкиш тезлиги ортади, пульс тезлашади, юрак ўлчамлари кенгаяди, юракда шовқин, аортал етишмовчилик вужудга келади. Септик Э. да эмболия, буйрак, мия томирларининг зарарланиши ва бошқа(лар) асоратлар ривожланиши мумкин.\nДаво касалликнинг шакли, кечиши ва белгиларига қараб тайинланади.\nОлдини олиш. Эндокардитга сабаб бўладиган касалликлар (ревматизм, ангина ва бошқа(лар))ни ўз вақтида даволашдан иборат.


Бухоро вилояти бўйича истиқболли режалар белгилаб олинди – O'zbekiston Milliy paralimpiya qo'mitasi\n«Темир дафтар», «ёшлар дафтари» ва «аёллар дафтари» тизимларида бажарилаётган ишлар муҳокама қилинди.\n«Бугун ҳудудларимизда ёшлар ва аёллар муаммоларини чуқур таҳлил қилиш ва самарали ҳал этиш кун тартибидаги энг асосий масалалардан бири бўлиб қоляпти. Мақсадимиз – инсон қадр-қимматини жойига қўйиш», – деди давлатимиз раҳбари.\nМамлакатнинг ҳар бир ҳудуди каби Бухоро замини ҳам улкан қурилиш майдонига айланган. Биргина вилоят марказининг ўзида 700та объект барпо этилмоқда.\nЙиғилишда асосий мақсад – Бухорода бошланган кенг миқёсли ислоҳотларни жадал давом эттириш экани таъкидланди.


ЎзА - ДОЛЗАРБ САВОЛГА АНИҚ ЖАВОБ: Рамазон ойидан кейин тутиладиган олти кунлик рўза қандай?\nДОЛЗАРБ САВОЛГА АНИҚ ЖАВОБ: Рамазон ойидан кейин тутиладиган олти кунлик рўза қандай?\n– Рамазон ойидан кейин ҳижрий-қамарий тақвимнинг ўнинчи ойи ҳисобланадиган Шаввол келади. Ушбу ой ҳам фазилатли ва баракотли ойлардандир. Бу ойда соғлиғи ва имкони бор кишилар нафл рўза тутса кўп ажру-савобга эга бўлиши ваъда қилинган.\nАбу Айюб Ансорий разияллоҳу анҳудан ривоят қилинган ҳадиси шарифда Пайғамбаримиз саллаллоҳу алайҳи васаллам шундай деганлар: “Ким Рамазон рўзасини тутиб, ортидан шаввол ойидан олти кун рўза тутса, йил бўйи рўза тутгандек бўлади” (Имом Муслим, Имом Абу Довуд ва Имом Термизий ривоятлари).\nДемак, ушбу ҳадиси шарифга амал қилиб, шавволнинг олти кунида рўза тутган киши умр давомида рўза тутганлик савобини қозонар экан.\nЗеро Аллоҳ таоло Қуръони каримда бундай марҳамат қилади: “Кимки (бир) ҳасана (савобли иш) қилса, унга ўн баробар (кўпайтириб ёзилур)...” (Анъом сураси, 160-оят).\nБу олти кунлик рўзани Рамазон ҳайитининг эртасидан бошлаб тутиш мумкин. Шунингдек, шаввол ойи давомида тутса ҳам бўлади. Бу ҳақда “Зоҳирийя” ва “Хулоса” номли фатво китобларимизда Шаввол ойидаги олти кунлик рўзани кетма-кет тутилиши шарт эмаслиги, балки ой давомида тутиб ҳам адо этиш мумкинлиги айтиб ўтилган.\nШавволнинг олти кунида рўза тутишнинг яна фойдаларидан бири шуки, у Рамазон рўзасидаги йўл қўйилган камчилик-нуқсонларга каффорат бўлади.\nЗеро беайб – Парвардигори олам! Банда камчилик ва хатолардан холи эмас. Бу – худди фарз намозлар ортидан ўқилган суннат намози кабидир. Ушбу суннатлар фарзда билиб-билмай йўл қўйилган камчиликларни бартараф қилади.\nҚиёмат куни банданинг нафл ибодатлари унинг фарз-вожиб амалларда йўл қўйган нуқсонларини тўлдиради. Қолаверса, шавволнинг олти кунида рўза тутиш ўз моҳияти билан мусулмон кишининг рўзадан зерикмаганига, балки унга рағбати кучли эканига далолат қилади.\nБу ойдаги рўзанинг ҳикмати ҳақида Аллома Ибн Ражаб раҳимаҳуллоҳ бундай деган: “Рамазон ойидан кейин рўза тутиб юришга одатланиш – Рамазон ойи рўзасининг қабул бўлгани белгисидир. Чунки Аллоҳ таоло бандасининг бирор амалини қабул қилса, ундан кейин уни (бошқа) солиҳ, хайрли ишларга бошлайди, давомли қилади”. Валлоҳу аълам.


22:16 / 15.11.2017 | Kamoliddin | 4629\nАссалому алайкум! Кунларнинг бирида бир воқeа содир бўлди ва шу жойда ўртоқлар орасида баҳслашиб қолдик. Сизлардан бир илтимос шу баҳсга аниқлик киритиб бeрсангизлар. Ўша куни бир машҳур ғайридин инсон ўлими ҳақида эшитиб қолдик. Шахсан мeни у кишига ҳурматим ўртачадан баланд бўлгани учунми, ўша хабарни эшитиб Аллоҳим раҳматига олсин дeб гапирдим. Шу ўринда ўртоқлардан бири мусулмон бўлмаган одамга нисбатан «Аллоҳ раҳматига олсин» дeб айтилмайди дeб ишонч ила қаттиқ гапирди. Ўз гапларини бу сохада 7 йилдан ортиқ ўқигани ва турли хил китобларни ўқиганини айтди. Мeн жавобан сизни фикриз нотўғри дeб жавоб қилдим. Чунки биз инсонлар ҳаммамиз ким бўлишимиздан қатъий назар Аллоҳ олдида тeнг ва баробармиз. Шундоқ экан, инсонларни мусулмон ва мусулмон бўлмаганларга ажратиш нотўғри бўлади. Бошқа дин вакилигига кeлсак Аллоҳим инсонларнинг қайси дин вакили бўлиши эмас, балким у инсонни Аллоҳни (Худо, раббим, илоҳ, русларда Бох, всевышний ва ҳоказо), яъни ким, унинг ягоналигини тан олиши ва ёлғиз унга ишониши муҳим. Динларга кeлсак, ҳар замонларда Аллоҳ пайғамбарларни жўнатиб биз инсонлар тўғри йўл кўрсатиш мақсадида кўрсатамалар бeрган ва ўша вақтларда динлар кeлиб чиққан (асосийлари: бани исроил, христианлар (православ) ва охиргиси ислом дини ва унинг асоси Қуръони китоби. Хуллас дин тури муҳим эмас, аввало инсонни ёлғиз Худога ишониши дeб таъкидладим. Шу жумладан қайси пайғамбаримиз эканлари эсимда йўқ, лeкин кунларни бирида ўз умматлари билан кeтаётганларида бир яҳудий мурдасини кўтариб кeтаётганларини учратиб қолибдилар. Шунда пайғамбаримиз дарҳол одамлар олдига ўтиб олиб мурда тобутини кўтариб олиб кeтдилар. Аммо умматларидан бирортаси ҳам уларга қўшилмади. Ўликни кузатиб қўйиб қайтганларида уларни саволга тутишди. Нeга сиз ғайридинни тобутини кўтариб олиб кузатиб қўйдиз, ахир у бошқа дин вакилику. Шунда пайғамбаримиз жавоб қилдилар у ким бўлишидан қатъий назар, аввалом бор у инсон ва Аллоҳимни бандаси ва мeн айнан ўша инсонга нисбатан иш тутдим ва унинг қайси дин вакили бўлиши муҳим эмас дeб жавоб қилдилар.\nЎртоқларим эса уни 7 йил ўқиганию турли хил китобларни ўқигани эшитиб у томонга оғиб кeтишди. Тeпада кeлтирган фикр ва мулоҳазаларимни инобатга олган ҳолда мeнга ва ўртоқларимга ва умуман бошқаларга ҳам ўзини асл мусулмонман дeб юрганлар учун ҳам жавоб бeрсангизлар.\nСавол: бошқа дин вакилига нисбатан (мусулмон бўлмаган) — оллоҳим ўз раҳматига олсин — дeб айтиш тўғрими ёки йўқми?\nҲурмат ила — Камолиддин.\nВа алайкум ассалом! Мусулмон киши бошқа дин вакиллари билан дунёвий ишларда иноқ ва тотув бўлиб яшашлари керак. Қариндош ёки қўшни бўлишса уларни ҳаққларини ўрнида адо қилиш керак. Қуръон бунга буюради. Ота-она бўлса уларни ҳам ҳаққларини адо қилиш керак. Аммо сиз истиғфор айтиб нотўғри қилгансиз ва сизни келтирган мисолингиз ҳам ҳадисда келмаган. Аллоҳ таоло “Тавба” сурасида марҳамат қилади:\n113. Набийга ва мўминларга мушриклар учун, агар яқин қариндошлари бўлса ҳам, улар олов соҳиблари экани аён бўлганидан кейин мағфират сўрашлари дуруст эмасдир. Ояти кариманинг нозил бўлиш сабаби ҳақида Имом Аҳмад Ибн Мусаййибдан, у эса отасидан қуйидагиларни ривоят қиладилар: «Абу Толибнинг вафоти яқинлашганда, унинг олдига Набий соллаллоҳу алайҳи васаллам кирдилар. Унинг ҳузурида Абу Жаҳл ва Абдуллоҳ ибн Абу Умайя ҳам бор эди. Расулуллоҳ соллаллоҳу алайҳи васаллам: – Эй амаки, «Лаа илааҳа иллаллоҳу», десанг, Аллоҳнинг ҳузурида сен ҳақингда дуо қиламан, – дедилар. Абу Жаҳл ва Абдуллоҳ ибн Абу Умайялар эса: – Эй Абу Толиб, Абдулмуттолибнинг динидан юз ўгирасанми? – дедилар. У бўлса: – Мен Абдулмуттолибнинг динидаман, – деди. Бас, Набий соллаллоҳу алайҳи васаллам: – Агар ман қилинмасам, сенинг учун истиғфор айтаман, – дедилар. Шунда Аллоҳ таоло «Набий ва мўминларга мушриклар учун, агар яқин қариндошлари бўлса ҳам, улар дўзах соҳиблари экани аён бўлганидан кейин мағфират сўрашлари дуруст эмасдир» оятини нозил қилди». Демак, Пайғамбар соллаллоҳу алайҳи васалламгаки рухсат йўқ экан, бошқаларга бўлмаслиги аниқ гап. Бу ерда иймон ва эътиқод алоқаси ҳамма алоқалардан устун туриши яққол кўриниб турибди. Мўмин киши учун иймони ҳамма нарсадан афзал, шунинг учун у аввало, иймон, дин қардошлари ила алоқа ва боғланишларни йўлга қўяди. Қон-қардошлик алоқаси эса бу жойда ҳеч нарсани ҳал қилмайди. Набий соллаллоҳу алайҳи васалламга ва мўминларга мушриклар учун истиғфор айтиш жоиз эмаслигини баён қилувчи бу ояти каримадан кейин ўз-ўзидан бир ҳақли савол пайдо бўлади. У «У ҳолда нима учун Иброҳим алайҳиссалом ўзининг мушрик отаси учун истиғфор айтган?» деган саволдир. Арабистон ярим оролида, хусусан, Маккада Иброҳим алайҳиссаломнинг қиссалари машҳур эди. Чунки қисса айнан шу ерларда бўлиб ўтганди. Маккаликлар ўзларининг Иброҳим алайҳиссалом динидан эканликлари билан фахрланар эдилар. ("Тафсири Ҳилол" китобидан).\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Муҳаммаднинг жони Унинг қўлида бўлган Зот билан қасамки, ушбу умматдан бирортаси – яҳудийсими, насронийсими, менинг ҳақимда эшитсаю, сўнгра менга юборилган нарсага иймон келтирмай ўлиб кетса, албатта, дўзах эгаларидан бўлади», дедилар». Муслим ривоят қилган. Шарҳ: Муаллиф раҳматуллоҳи алайҳининг бу ҳадисни Аллоҳ фақат Ислом дининигина қабул қилиши ҳақидаги фаслда келтиришларининг сабаби очиқ-ойдин кўриниб турибди. Пайғамбар соллаллоҳу алайҳи васаллам ушбу ҳадисни «Муҳаммаднинг жони Унинг қўлида бўлган Зот билан қасамки» деб, Аллоҳ таоло билан қасам ичиб, бошламоқдалар. Шунинг ўзи ҳадисда келадиган гап ўта аҳамиятли эканлигини кўрсатади. Чунки Пайғамбаримиз соллаллоҳу алайҳи васаллам оддий нарсаларга Аллоҳ таоло билан қасам ичмайдилар. Пайғамбаримиз соллаллоҳу алайҳи васалламнинг «ушбу умматдан» деган ибораларини тушунишимиз учун бир оз изоҳ лозим бўлади. «Уммат» Муҳаммад соллаллоҳу алайҳи васалламга нисбатан иккига бўлинади. Биринчиси – умумий маънодаги уммат. Бу уммат «Уммати даъват», яъни Муҳаммад соллаллоҳу алайҳи васалламнинг даъватлари қаратилган уммат дейилади. Бу уммат ер юзининг барча аҳолисидир, чунки Муҳаммад соллаллоҳу алайҳи васалламнинг даъватлари ер юзининг барча аҳолисига қаратилган. Иккинчиси – хос маънодаги уммат. Бу уммат «Уммати ижобат», яъни Муҳаммад соллаллоҳу алайҳи васалламнинг даъватларига ижобат қилган, динларини қабул қилган уммат, дейилади. Булар ер юзидаги барча мусулмонлардир. Ушбу ҳадиси шарифда гап «Уммати даъват» – бутун ер юзи аҳолиси ҳақида кетмоқда. Демак, ер юзида ким Муҳаммад соллаллоҳу алайҳи васаллам ҳақларида, у кишининг динлари ҳақида эшитса, унга Муҳаммад соллаллоҳу алайҳи васалламга иймон келтириб, Ислом динига кириш лозим бўлади. Агар кирмаса, кофир бўлади, дўзахга тушади. Ҳадисда «яҳудийсими, насронийсими» деб, икки динга мансуб бўлган қавмлар алоҳида зикр қилинишининг ҳам сабаби бор. Ушбу ҳадис айтилган пайтда яҳудийлик ва насронийлик ер юзидаги илоҳий таълимот асосидаги динлар эди. Аллоҳ таоло уларнинг қавмига Мусо ва Ийсо алайҳиссаломларни пайғамбар қилиб юборган, Таврот ва Инжил китобларини туширган эди. Бу қавмлар аҳли китоб деб аталади. Уларга алоҳида муносабатда бўлинади, чунки уларнинг ер юзидаги бошқа дин аҳлларидан фарқи бор. Бошқа динларнинг илоҳий, самовий дин эканлиги маълум эмас. Аллоҳ таоло уларга пайғамбар юборгани, китоб туширгани ҳам аниқ эмас. Модомики яҳудий ва насроний қавмлар Муҳаммад соллаллоҳу алайҳи васаллам ҳақларида эшитганларида иймон келтиришлари лозим экан, динларининг самовий эканлиги маълум бўлмаган, умуман дини йўқ ёки сохта динларга эътиқод қилиб юрганларнинг иймон келтириши лозимлиги турган гап. Яҳудий дини самовий дин бўлган. Аллоҳ таоло Мусо ва Ҳорун алайҳиссаломларни бу диннинг пайғамбарлари қилиб юборган. Тавротни ўша диннинг муқаддас китоби қилиб туширган. Шу билан бирга, бу дин вақтинчалик эканлигини, кейин яна бошқа дин келишини айтган. Ниҳоят, Муҳаммад соллаллоҳу алайҳи васалламнинг Ислом дини билан келишлари ҳақида ҳам башорат берган. Аллоҳ таоло Ийсо алайҳиссаломни пайғамбар қилиб юбориб, у зотга Инжилни тушириши билан яҳудий дини ва Таврот китоби амалдан қолди. Аммо бу диндан фойда олиб турган бошлиқлар бу ҳақиқатни эътироф қилмадилар. Ийсо алайҳиссаломга иймон келтириш ўрнига у зотга душманлик қилдилар, «Тавротда башорати берилган пайғамбар бу эмас, бошқа», дедилар. Ийсо алайҳиссаломга иймон келтириб, масийҳий, яъни насроний бўлганлар у кишининг шариатларига, Инжилга амал қилиб юрдилар. Вақт ўтиши билан динни ва Инжилни бузсалар ҳам, барибир ўзларини «Насроний» деб, «Инжил аҳли» деб юрдилар. Аллоҳ таоло уларга ҳам Муҳаммад соллаллоҳу алайҳи васалламнинг Ислом дини билан келишлари ҳақида башорат берган эди. Бу ҳақда алоҳида китоблар ҳам ёзилган. Кези келганда, Аллоҳ хоҳласа, бу тўғрида батафсил гапирамиз. Вақти-соати келгач, Аллоҳ таоло Ўзининг ҳақ ваъдасига вафо қилиб, Ўзи башорат берган сўнгги Расули – Муҳаммад соллаллоҳу алайҳи васалламни охирги ва мукаммал дин – Ислом дини ила бутун башариятга пайғамбар этиб юборди. Насроний дини ҳам, Инжил ҳам амалдан қолди. Ўзини билган яҳудий ва насронийлар Муҳаммад соллаллоҳу алайҳи васалламнинг хабарларини эшитишлари билан у зотга иймон келтириб, мусулмон бўлдилар. Кўпчилик эса яна нотўғри таъвилга ўтиб, «Таврот ва Инжилда башорати берилган пайғамбар бошқа» деб, иймон келтирмади. Демак, Исломнинг оламийлиги ва Муҳаммад соллаллоҳу алайҳи васалламнинг ер юзининг барча аҳолисига пайғамбарликларининг маъноси шу. Шунинг учун ҳам, Пайғамбаримиз соллаллоҳу алайҳи васаллам ҳадиси шарифда: «Ушбу умматдан бирортаси – яҳудийсими, насронийсими менинг ҳақимда эшитсаю, сўнгра менга юборилган нарсага иймон келтирмай ўлиб кетса, албатта, дўзах эгаларидан бўлади», дедилар. Шунга биноан ер юзи аҳолисидан кимга Ислом чақириғи етса, мусулмон бўлмоғи лозим. Исломни қабул қилмаса, кофир бўлади ва дўзахга тушади. Ислом чақириғи етмаган кишилар эса «фитрат аҳли» дейилади. Чақириқ етмагани учун уларни кофир деб ҳукм чиқарилмайди, дўзахга тушишлари ҳақида ҳам ҳукм қилинмайди. Улар фитрат аҳли деб номланадилар ва қиёматда бошқа жонзотлар қатори тупроққа қоришиб кетадилар. Аллоҳга ҳамду санолар бўлсинки, бизларни Муҳаммад соллаллоҳу алайҳи васалламнинг уммати ижобатидан бўлишга муяссар қилди. Юртларимизни қадимдан Ислом нури ила мунаввар айлади. Халқларимизни чин мухлис мусулмонлардан қилиб, Ислом учун хизмат қилган машҳур халқлардан қилди. Халқимиздан чиққан уламоларни Ислом оламининг пешқадам уламоларидан қилди. Ушбу китобда ҳазрати Муҳаммад соллаллоҳу алайҳи васалламнинг ҳадисларини ўрганар эканмиз, деярли ҳар бир ҳадисда Бухорий, Насаий, Термизий каби имомларимизнинг хизматлари борлигига гувоҳ бўлиб, фахрланиб турибмиз. Ушбу ҳадисдан олинадиган фойдаларни такрорлашнинг ҳожати йўқ. Фақат ўрганиш, тушуниб етиш ва уларга амал қилишимиз керак. Биз ҳақ йўлда, ҳақ динда эканлигимизни англаб етишимиз ва бу ҳақиқатни билганимизча бошқа кишиларга ҳам англатишимиз лозим. ("Ҳадис ва Ҳаёт" китобидан). Валлоҳу аълам!\nЖаноза дуоси ҳақида


«Қозоғистонда содир бўлган воқеалар ҳаммамизни жиддий ташвишга солди» — Шавкат Мирзиёев – Газета.uz\nLotinchada 13 январ 2022, 18:04 Сиёсат\nЎзбекистон президенти, Қуролли Кучлар Олий бош қўмондони Шавкат Мирзиёев раислигида Хавфсизлик кенгашининг кенгайтирилган йиғилиши бўлиб ўтмоқда. Бу ҳақда давлат раҳбари матбуот котиби Шерзод Асадов хабар берди.\n«Ватан ҳимоячилари куни арафасида Қуролли Кучларимиз ва ҳарбий-маъмурий секторлар фаолияти самарадорлигини таҳлилий кўриб чиқиш ва келгусидаги долзарб вазифаларни белгилаб олиш яхши анъанага айланган. Ушбу мажлис улуғ сана — Ўзбекистон Қуролли Кучлари ташкил этилганининг шонли 30 йиллиги арафасида ўтказилмоқда», — деди Шавкат Мирзиёев.\nПрезидент нутқи давомида Қуролли Кучлар сафларида хизмат қилаётган барча ҳарбийлар ва соҳа фахрийларини байрам билан самимий табриклаган.\nШундан сўнг, Шавкат Мирзиёев Қозоғистондаги воқеаларга ҳам муносабат билдирди.\n«Сўнгги кунларда биз учун яқин қўшни ва қардош бўлган Қозоғистон Республикасида содир бўлган воқеалар ҳаммамизни жиддий ташвишга солди. Биз минг йиллар давомида қозоқ халқи билан яқин қўшни бўлиб, биргаликда ёнма-ён яшаб келганмиз. Бизни умумий тарих, урф-одат ва маданият боғлаб туради. Келажагимиз ҳам ўзаро чамбарчас боғлиқдир», — деди у.\nШу билан бирга, у Қозоғистон gрезиденти Қасим-Жомарт Тоқаев билан бир неча бор телефон орқали мулоқот қилганини тилга олди.\n«Ўзбекистон халқи номидан бутун Қозоғистон эли ва раҳбарига барқарорлик ҳамда фаровонликни таъминлаш борасидаги барча саъй-ҳаракатларини қатъий қўллаб-қувватлашимизни билдирдим. Фурсатдан фойдаланиб, ушбу воқеаларда қурбон бўлганларнинг оила аъзолари ва барча яқинларига яна бир бор чуқур таъзия ва ҳамдардлик изҳор қиламан. Жабрланган инсонлар ҳам тез орада соғайиб кетишига тилакдошман», — дея таъкидлади президент.\n«Яратганга шукрки, қўшни мамлакатдаги вазият аста-секин ўз изига тушиб бормоқда, давлат тузилмалари ва ижтимоий муассасалар ўз фаолиятини қайта тикламоқда, одамлар осойишта ҳаётга қайтмоқда. Ўз ўтмишида кўплаб мураккаб синовларни бошидан кечирган донишманд қозоқ халқи бу оғир кунларни ҳам тез орада мардона енгиб ўтишига ҳамда янада якдил ва ҳамжиҳат бўлишига ишонаман», — деди давлат раҳбари.\nАлихан Смаилов Қозоғистон бош вазири этиб тайинланди 11 январ 2022, 13:41\nЎзбекистон ва Қозоғистон президентлари яна телефон орқали мулоқот қилдилар 10 январ 2022, 20:34\nЎзбекистон президенти Қозоғистонга таъзия билдирди 10 январ 2022, 10:39\nЎзбекистонга гўшт импорти Қозоғистондаги вазият туфайли кечикмоқда 10 январ 2022, 09:08\nҚозоғистонда қирғизистонлик мусиқачи погромчи сифатида кўрсатилди 9 январ 2022, 23:31\nҚозоғистон Миллий хавфсизлик қўмитасининг собиқ раиси қўлга олинди 8 январ 2022, 11:47\nҚозоғистонда таҳсил олаётган бир гуруҳ ўзбекистонлик талабалар ватанга қайтарилди 7 январ 2022, 22:12\nЎзбекистон ва Туркия президентлари Қозоғистондаги вазиятни муҳокама қилдилар 6 январ 2022, 21:24


ТОШКЕНТ, 13 янв — Sputnik. “Суд қарорларини қайта кўриш институти такомиллаштирилиши муносабати билан Ўзбекистон Иқтисодий процессуал кодексига ўзгартиш ва қўшимчалар киритиш тўғрисида”ги қонун президент томонидан имзоланди.\nҚонун билан Иқтисодий процессуал кодексига ўзгартиш ва қўшимчалар киритилди.\nИнвестициявий низолар ва рақобатга оид ишларнинг иқтисодий судларга тааллуққли эканлиги белгиланди.\nНазорат инстанцияси бекор бўлган бўлсада, кассация тартибида кўрилган иш такроран кўрилиши мумкин.\nЎзбекистон янгиликлари, суд, Бош прокуратура, прокуратура


O‘zLiDeP жамоаси барча хотин-қизларни байрам билан муборакбод этади | O'zLiDeP\nТадбиркорлар ва ишбилармонлар ҳаракати – Ўзбекистон Либерал-демократик партияси оила ва жамият устуни, ҳаётимизнинг файзи ва кўрки бўлган мунис опа-сингилларимизни 8 март – Халқаро хотин-қизлар куни муносабати билан қизғин табриклайди.\nБу қутлуғ айёмда сизларга энг самимий, эзгу тилакларимизни изҳор этишдан бениҳоя мамнунмиз.\nКейинги йилларда жамиятимизда хотин-қизларнинг оилаларни мустаҳкамлаш, ёш авлодни соғлом ва баркамол этиб тарбиялаш, ижтимоий-иқтисодий ислоҳотларни муваффақиятли амалга ошириш ва аҳоли фаровонлигини юксалтириш борасидаги улкан хизматлари давлатимиз томонидан муносиб қадрланмоқда.\nАлбатта, улар орасида Ўзбекистон Либерал-демократик партиясининг фаол, ишбилармон, тадбиркор, фермер ва депутат аёлларининг борлиги бизга юксак фахр-ифтихор туйғуларини бахш этади.\nУшбу қутлуғ кунда барча аёлларимизга, хусусан, O‘zLiDeP тизимида фаолият юритиб келаётган хотин-қизларимизга оилавий хотиржамлик, хонадонларига тинчлик, файзу барака, касб-корларида улкан зафарлар тилаймиз.\nРахманова Гульнара 2019-03-11 09:02:25\nСамимий табриклар учун, эътибор катта рахмат. Барча партиядошларимизга ишларида ривож, ойлаларига фарованлик юртимизга тинчлик тилаймиз.\nХолмурод Сориев, Халқ депутатлари Нуробод туман Кенгашидаги O'zLiDeP депутатлик гуруҳи раҳбари2019-03-09 22:12:00\nАёлга мадҳия Осмон чок-чокидан сукилиб кетар, Юлдузлар самодан тўкилиб кетар. Эркакнинг алп қадди букилиб кетар, Агар бу дунёда аёл бўлмаса. Ҳаётдан маьно-ю- мазмун йуқолар, Юрак танҳоликнинг куйини чолар, Байрамлар байрамга ўхшамай қолар, Агар бу дунёда аёл бўлмаса. Аёлдан туғилар Наби, Расул ҳам, Ким илоҳ дамидан бўлса гар ул ҳам, Гар аёл бўлмаса фараҳ бермагай, Наво ҳам, нақш хам, булбул ҳам, гул ҳам.


ПОЛИЦИЯДАН ЧИҚҚАН МАНЬЯК… - 11 Мая 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Май » 11 » ПОЛИЦИЯДАН ЧИҚҚАН МАНЬЯК…\nПОЛИЦИЯДАН ЧИҚҚАН МАНЬЯК…\nЯқинда Москва вилоят ҳуқуқни муҳофаза қилиш ташкилоти вакиллари 2017 йили содир этилган қотиллик жиноятини очиб, айбдорни қўлга олишди. Қотил истеъфодаги ички ишлар подполковниги Алексей Жданов бўлиб чиқди.\nМаълум бўлдики, Жданов 2017 йили шахсий автомобилида светофорга яқинлашгач, нимадир бўлган-у, тўхтаган. Орқадаги машина ҳайдовчиси, 38 ёшли озарбайжонлик йигит сигнал чала бошлаган. Подполковникка яна бу йигит уни масхаралагандек, ҳайдаб кетаётган «Жигули»сига масхараомуз қарагандек туюлган ва йигитнинг орқасидан бориб, масалага ойдинлик киритмоққа шайланган. Улар кўп қаватли уйлардан бири ҳовлисида рўбарў келишган.\n— Сен бу шаҳарда хўжайинмисан? — сўраган Жданов ундан.\nСаволга жавобан озарбайжонлик йигит Георгий Акопжонов подполковникни бўралаб сўккан. Шунда пенсионер чўнтагидан Макаров тўппончасини чиқарган-у, йигитни отиб ўлдирган. Қотиллик содир этилгач, подполковник Жданов ўзининг «Жигули» автомобилини ёқиб юборган. Тўппончани эса дарёга улоқтирган. Аммо барибир ўша куниёқ қўлга тушган.\n— Мен шундоғам уйдан ёмон кайфиятда чиққандим, — деди Жданов тергов жараёнида. — Бу йигит устимдан кулди, мени ҳақорат қилди. Шунинг учун ўлдирдим…\nТергов давомида маълум бўлдики, Жданов аслида биринчи марта қотилликка қўл урмабди. Илгари яна бир озарбайжонлик эркакни ўлдириб, жасадини ўрмонга беркитиб кетган экан. Марҳумнинг танасида тиғ ва ўқотар қурол туфайли пайдо бўлган жароҳатлар борлиги аниқланди. Демак, Жданов уни олдин пичоқлаган, бу камлик қилиб тўппончадан отиб ўлдирган.\nТерговчилар аниқлашдики, марҳум таксичилик қилган. Бироқ ўлими сабаблари ҳозирча номаълум бўлиб турибди.\nЖданов ички ишларда фаолият юритиш жараёнида кўп маротаба раҳбарларнинг назарига тушган. Албатта қонунбузарликлар содир этгани туфайли. Масалан, у қўзғатилган жиноий ишларни пул эвазига ёпди-ёпди қилиш билан ҳам астойдил шуғулланган. Худди шундай жиноятни содир этгани учун 1999 йили уни ички ишлардан ҳайдашган. Лекин ҳеч қанча ўтмай, Москва вилоятидаги Климовск туман ички ишлар бўлимида раҳбар лавозимлардан бирини эгаллади.\nОрадан икки йил ўтгач, яна қонунбузарликка йўл қўйди. Ждановни бу сафар фоҳишалар билан боғлиқ жиноят содир этганликда айблашди. У ҳар ойда уч минг доллардан пул олиш эвазига фоҳишахоналарни ҳимояси остида ушлаган экан.\nПолициядан чиққан маньяк Алексей Жданов энди барча қилмишлари учун қонун олдида жавоб беради.


Audi 2018 йилда электр кроссоверини ишлаб чиқаради » Скачать музыку бесплатно новинки музыки 2016-2017\nAudi 2018 йилда электр кроссоверини ишлаб чиқаради\nКомментариев: 0 Просмотров: 308 Дата: 21-01-2016, 10:47 Audi компанияси 2018 йилдан бошлаб электр кроссоверларни туркум равишда ишлаб чиқаришни йўлга қўяди. Бу ҳақда Autonews.de хабар бермоқда. Машиналарни йиғиш Брюсселдаги заводда йўлга қўйилади. Дастлабки маълумотларга кўра, янги машина Q6 номини олиб, автобозорда Tesla Model X билан рақобатга киришади. Audi Q6 бир марталик қувват билан 500 километргача масофани босиб ўта олади. Бунинг учун эса машинани 50 дақиқа давомида электр тармоғига улаш талаб қилинади. Автомобиль учта электродвигатель ҳамда LG ва Samsung томонидан ишлаб чиқиладиган катта сиғимли аккумулятор билан таъминланади. Машина қуввати 500 от кучига тенг бўлиб, 100 км/соат тезликка чиқиши учун 4,6 сония сарфлайди. Мазкур йўлтанламас соатига 210 километргача тезликка чиқа олади. Янги маҳсулот Q7 асосини ташкил этган MLB платформаси устига қурилмоқда. Q6`нинг ташқи кўриниши эса Prologue концептига ўхшаб кетади. Бундан аввалроқ Audi Q1 ва Q8 кроссоверларини серияли равишда ишлаб чиқарилишини тасдиқлаган эди. Хусусан, Q8 йўлтанламаси янги Q7 “жип”и асосида яратилиб, 2019 йилда савдога чиқарилади. Энг ихчам Q1 кроссовери эса кейинги йилдан туркум равишда ишлаб чиқарила бошланади. Маълумотларга кўра, Q8 кроссовери Audi тарихидаги энг катта ва қиммат йўлтанламас бўлади. Машина узунлиги беш метрдан ошади. Унга Bentley компанияси томонидан ишлаб чиқарилишга тайёрланаётган йўлтанламас рақобатчи бўлиши мумкин. Хабарларни э-майл орқали олинг: Teglar: Audi Категория: Авто Нашли ошибку?


“Трастбанк” юбилейини ўзгача нишонлади - «Трастбанк» ХАБ\n“Трастбанк” юбилейини ўзгача нишонлади\nЯнгиланган сана: 4 Октябр 2019, 11:59\nЖорий йилнинг 28 сентябрь куни Олий ўқув юртлари спорт мажмуасида “Трастбанк” хусусий акциядорлик банки томонидан банк ходимлари ўртасида соғлом турмуш тарзини тарғиб қилиш, банкнинг 25 йиллик юбилейини кенг нишонлаш, шунингдек, Ўзбекистон Республикаси Президенти томонидан илгари сурилган беш муҳим ташаббуснинг иккинчи йўналиши бўйича ишлаб чиқилган чора-тадбирлар дастурига асосан, банк ходимларини жисмонан чиниқтириш ва уларни спорт соҳасидаги қобилиятларини намоён қилишлари мақсадида, бош офис ва филиаллар ўртасида “Спартакиада – 2019” спорт мусобақаларининг финал босқичи ташкил этилди.\nУнинг тантанали очилиш маросимида Банк Кенгаши раиси Тоҳир Шарипов йиғилганларни самимий қутлар экан, мамлакатимизда ёшларга кўрсатилаётган юксак эътибор ва ғамхўрлик ҳақида алоҳида тўхталиб ўтди.\n– Банкнинг 25 йиллик юбилейига бағишланган муҳим спорт тадбирида Сизларни қутлашдан жуда мамнунман! Бугун бизни ёрқин ва унутилмас байрам тадбири кутмоқда. Мазкур спорт мажмуасида қизиқарли спорт турлари ва байрам тантаналари муҳити ҳукм сурмоқда, – деди Тоҳир Шарипов. – Мамлакатимизда жисмонан бақувват, соғлом фикрли, билимдон, юксак маънавиятли, шижоатли авлодларни тарбиялаб вояга етказишга қаратилган эзгу ишлар амалга ошириб келинмоқда. Бугунги спорт тадбиримиз юртимизда амалга оширилаётган кенг кўламли ислоҳотларда ёшларнинг фаол иштирокини таъминлаш, юксак маънавиятли, мустақил ва эркин фикрлайдиган, замонавий илм-фан ютуқларини пухта ўзлаштирган ҳар томонлама соғлом ва баркамол авлодни вояга етказишга қаратилган. Бугун мен сизлардаги шижоатни кўриб турганимдан янада қувоняпман. Банкимиз 25 йил давомида ўз географиясини сезиларли даражада кенгайтирди, банк ходимлари сони бир неча бор ўсди.\nАлбатта, Банк олдига қўйган мақсадлар жуда кўп, келажакда ҳар бир вилоятда филиал очишни режалаштирганмиз. Бугун фурсатдан фойдаланиб, барча жамоаларга омад ёр бўлишини тилайман! – дея у сўзини якунлади.\nСпорт айёмининг очилиш маросимида барча жамоалар саф тортгач, бокс бўйича олтин ва кумуш медал соҳиблари Миразизбек Мирзахалилов ва Дилшод Рўзметовлар томонидан Ўзбекистон Республикаси давлат Мадҳияси садоси остида мамлакатимиз байроғи баланд кўтарилиб, спартакиада мусобақалари очиқ деб эълон қилинди.\nОлий ўқув юртлари спорт мажмуаси стадионида ўтказилган “Спартакиада” ўйинларида банк ходимлари бешта спорт турида: енгил атлетика (эстафета), шахмат, волейбол (аёллар ва эркаклар ўртасида), баскетбол ва мини-футбол турлари бўйича ўзаро куч синашди.\n“Ҳар бир ходим Банк равнақига узоқ йиллар ўз ҳиссасини қўшади” шиори остида ўтказилган спорт байрами профессионаллар мусобақаси бўлмаса-да, барча иштирокчилар унга пухта тайёргарлик кўришди. Мухлислар эса тадбир давомида янада байрамона муҳит яратишди.\nМуросасиз ва қизғин, лекин ўзаро ҳурмат руҳида ўтган спорт ўйинлари якунига кўра енгил атлетика ўйинларида (эстафета): III - ўрин – Бош офис жамоасига; II - ўрин – Самарқанд филиали жамоаси вакилларига; I - ўрин – Андижон филиали жамоасига насиб қилди.\nСпортнинг шахмат тури бўйича, III- ўрин – “Дархон” филиали шахматчиларига, II- ўрин – Бош офис жамоаси шахматчиларига ҳамда Самарқанд филиали шахматчилари I- ўринни эгаллашга муваффақ бўлишди.\nЭркаклар ўртасида ўтказилган волейбол мусобақасида, III- ўрин – Андижон филиали жамоаси вакилларига, II- ўрин – Термиз филиали жамоаси вакилларига ва I-ўрин – Бош банк жамоасига насиб этди.\nАёллар ўртасида ўтказилган волейбол ўйинларида эса ғолиблик Термиз филиали жамоаси спортчи қизларига насиб қилди. II- ўринни Наманган филиали жамоаси ва III- ўринни Андижон филиали вакиллари эгаллашди.\nМини-футбол ўйинларида банкнинг Қарши филиали футболчилари ўта шижоатли тайёргарлик кўрганликлари уларнинг I-ўринни эгаллашга муяссар қилди. II- ўринни Андижон филиали ҳамда III- ўринни Наманган жамоаси эгаллади.\nБаллар бўйича ҳисобланганда Бош офис жамоасининг волейболчилари олий совринга сазовор деб топилди. Жамоаларга кубок ва қимматбаҳо эсдалик совғалари топширилди.\nХуллас, дўстона руҳда ўтган қизиқ мусобақалар ҳеч кимни бефарқ қолдирмади. Ёшлар ўзларида бор маҳорат ва иродани, чидам ва чаққонликни, қолаверса ғалаба сари бўлган шижоатни тўла намойиш эта олдилар.\nМанба: finance.uz / Кўришлар: 394\nТрастбанк” – сахийлик етук фазилат\n“Трастбанк”да “Умумжаҳон пул ҳафталиги” олдидан тадбир ўтказилди


Ибратли ташаббус – Сурхон тонги\nБош саҳифа / Таълим / Ибратли ташаббус\nНоябр 24, 2018\tТаълим Изоҳ қолдириш 691 Кўрилди\nНигора Халиярова Жарқўрғон туманидаги 36-умумтаълим мактабининг инглиз тили фани ўқитувчиси. Айни пайтда мактаб яқинидаги маҳалланинг иқтидорли болалари учун қўшимча бепул тўгаракларни ташкил этган. Шунингдек, туман марказидаги 2-умумтаълим мактабида ҳам худди шундай тўгарак фаолиятини йўлга қўйган. Мақсад элга, унинг фарзандларига беминнат хизмат қилиш. Педагогнинг айнан бепул тўгараклар очиш ғоясини онаси Раъно Гаипова қўллаб-қувватлаган эди.\n— Фарзанд тарбиясида таътилда эдим, — дейди Нигора Халиярова. — Онам бекор ўтиргандан кўра, “Сурхон соҳили” маҳалламиздаги тил ўрганишга қизиқиши бор болаларга инглиз тилидан сабоқ беришимни маслаҳат берди. Дастлаб, уйда, сўнгра маҳалла идорасининг бўш турган хонасида қишлоғимизнинг иқтидорли, аммо эҳтиёжманд оила фарзандларига бепул тўгарак машғулотларини олиб бордим. Илмга қизиқиши бор ўқувчига нафақат бепул таълим, балки борингизни бергингиз келади. Айрим болаларда буни кузатмайсиз. Аммо уларни ҳам эътибордан четда қолдириб бўлмайди. Педагог ҳамма болалар билан ишлайди, уларнинг қалбига йўл топмоғи лозим.\nН. Халиярова фаолият юритаётган мактабда бўлиб, ушбу тўгарак фаолияти, ўқувчиларнинг қизиқиши билан яқиндан танишдик. Қисқа суҳбатимизда аён бўлдики, тўгарак аъзолари тасодифий болалар эмас. Масалан, мактабнинг 6-синф ўқувчиси Қувончбек Норбоев ўтган йили билимлар беллашувининг туман босқичида инглиз тили фанидан фахрли учинчи ўринни эгаллаган. У келажакда инглиз тилини мукаммал ўрганиб, Италияда таҳсил олмоқчи. Рухшона Тоштемирова, Самандар Норбоев устозидек инглиз тили ўқитувчиси бўлишни орзу қилади. Бобомурод Бердиев, Зуҳра Нормаматовалар эса шифокорлик касбини эгалламоқчи. Ҳаммаси келажакдаги орзуларига етишмоғи учун тил ўрганишни биринчи вазифа деб билади.\nИбратли ташаббуслар қанот ёзаётган мактаб фаолияти билан ҳам қизиқдик. Панжи Ҳайдаров раҳбарлик қилаётган ушбу таълим муассасаси туман мактаблари рейтингида ҳам пешқадамлар сафида экан. 745 нафар ўқувчи таълим олаётган мактабда 60 нафар педагог фаолият юритмоқда. Йилнинг энг яхши фан ўқитувчилари кўрик-танловида эса М. Тўрақулова, М. Шобердиева, З. Қобилова, Б. Чориев каби фан ўқитувчилари ҳам алоҳида эътироф этилган. “Умид ниҳолллари” спорт мусобақалари дастуридан ўрин олган спорт турлари бўйича ҳам натижалар ёмон эмас.\nОлдинги Одамийликдан сабоқ\nКейинги Калькуляторга ҳожат қолмайди…


Мухлислар 2012 йилда Агуэро томонидан "КПР"га урилган голни АПЛ тарихидаги энг унутилмас воқеа деб топишди\n16:32 / 24.08.2015\nSky Sports телекомпанияси Англия премьер-лигасининг 23 йиллигида АПЛ маъмурияти билан лига мухлислари иштирокида энг эсда қоларли вазиятлар рейтингини тузди.\nУнга кўра, 2011/2012 йилги мавсумда «Манчестер Сити» ҳужумчиси Серхио Агуэро томонидан сўнгги турнинг қўшимча дақиқаларида «КПР» дарвозасига киритган голи энг эсда қоларли вазият деб топилди. Мазкур ҳолат 7474 та овоз тўплади.\nИккинчи ўринни ўша мавсумда «Сити» сардори Венсан Компани томонидан «Манчестер Юнайтед» дарвозасига киритилган ғалаба тўпи жой эгаллади (5275 овоз).\n2003/04 йиллардаги «енгилмас» «Арсенал» мазкур рейтингда кучли учликни (3697 овоз) якунлаб берган. Мазкур мавсумда лондонликлар АПЛнинг барча учрашувларини мағлубиятсиз якунлаб, (26 ғалаба, 12 дуранг) ўзига хос рекорд ўрнатишган ва ҳозирга қадар сўнгги чемпионлик унвонини қўлга киритишганди.\n4. Уэйн Руни. «Манчестер Сити» дарвозасига «қайчи» услубида урган голи (3571 овоз).\n5. «Лестер»нинг «Манчестер Юнайтед» дарвозасига 5та тўп киритиши (3379 овоз).\n6. «Челси»га қарши учрашувда Жеррарднинг йиқилиб тушиши ва чемпионликнинг «Сити»га бой берилиши (2603 овоз).\n7. «Манчестер Юнайтед»нинг «Арсенал» устидан 8:2 ҳисобида ғалаба қозониши (1993 овоз).\n8. Жек Уилшернинг «Норвич» дарвозасига урган голнинг комбинацияси (1783 овоз).\n9. «Ливерпуль»га қарши учрашувда «Кристал Пэлас» ижросидаги ўзига хос «камбэк» (1716 овоз).\n10. Марио Балотеллининг «МЮ» дарвозасига киритилган голидан кейин голни футболкасидаги «Why always me» ёзуви билан нишонлаши.


Маҳмуд Саад Диаб: “Ўзбек халқи ўзи ишонган муносиб номзодга овоз беришига ишонаман”\n18:51 / 03.12.2016\nЎзбекистонга хорижий кузатувчилар ва журналистларнинг ташрифи давом этмоқда. Мамлакатимизга ташриф буюрган яна бир хорижий ҳамкасбимиз Мисрдаги йирик Al-Ahrom газетаси бош муҳаррири Маҳмуд Саад Диаб. У Ўзбекистонда кечаётган сайлов жараёни ҳақидаги фикрлари билан ўртоқлашди.\n“Ўзбекистоннинг Биринчи Президенти Ислом Каримовнинг Шарқ ва Ғарбни боғлаш сиёсати, ижтимоий-иқтисодий ва сиёсий соҳаларда амалга оширган ютуқларини Ватанимдан туриб, доим кузатиб, ўз мақолаларимда ёритиб борганман.\nЎзбекистондаги сайлов жараёнини кузатиш учун таклиф этилганимдан мамнунман. Ўз юртимга боргандан кейин ўзим гувоҳи бўлган жараённи кенг ёритмоқчиман.\nМамлакатингизда бўлиб ўтаётган ҳозирги сиёсий жараённинг мукаммал даражада ташкил этилганлиги мени қувонтирди. Айниқса ушбу жараёнда журналистларга яратилган шароитлар ва ҳамкасбларимнинг ундаги фаоллиги таҳсинга сазовор.\nБу йилги сайловлар аввалгиларидан ҳам очиқ ва эркин тарзда ўтишига ва халқ ўзи ишонган муносиб номзодга овоз беришига ишонаман.\nСайлов жараёнини ёритиш бўйича ташкил этилган пресс-клубга ташриф буюрганимда бу ерда чет элдан келган биз каби журналистлар учун катта имкониятлар яратилганлигига гувоҳ бўлдим. Интернетга уланган компьютерлар орқали ҳар бир журналист ўз фикр ва таассуротларини дунёга ёйиш имконига эга.\nРостини айтсам, яқинда ўтган Америкадаги Президент сайлови жараёнида ҳам бу ердаги ҳолатни кузатмагандим.”\nСайлов Al-Ahrom газетаси Маҳмуд Саад Диаб\nKyodo: Япония ҳукмрон партиясининг 40 фоиз номзоди КХДРга зарба бериш тарафдори\nМакедонияда сиёсий инқироз фонида навбатдан ташқари парламент сайловлари бўлиб ўтади\nМСК Ўзбекистон Президенти сайловининг якуний натижаларини эълон қилди\nСайлов якунланди. Натижалар қачон?\nСайловда давомат 60 фоиздан ошди


Наманганда банк раҳбари фуқарони калтаклагани тасвирланган видео тарқалди. Ҳолат бўйича вилоят ИИБ изоҳ берди — Sof.uz\n10.03 11:20 487 Жамият\nИжтимоий тармоқларда Наманган вилоятида «Миллий банк» филиали раҳбари фуқаролардан зўравонлик ишлатиб, қарз ундириб олаётгани айтилган видео тарқалди.\nМаълум қилинишича, ҳолат юзасидан суриштирув ишлари олиб борилган. Натижада муштлашган эркаклар ёшликдан дўст бўлиб, улғайган синфдошлар эканлиги маълум бўлган. Шунингдек, хабарда тасвирдаги муштлашув ҳолати раҳбарнинг иш фаолиятига алоқаси йўқлиги ҳам айтиб ўтилган. Раҳбарнинг таъкидлашича, видеони тарқатган шахс буни атайин қилган.\n«Нотўғри маълумотни тарқатиб юборишибди. У ерда банкка, ишга тааллуқли жой йўқ. Улар менинг синфдошларим, ёшликдаги яқин дўстим бўлади. Банкдаги ва бошқа инсонлар ҳам улар билан яқинлигимни билади. Кимдир бундан фойдаланиб, иш фаолиятимга боғлаб ёзган.\nҚайси банк бу усулда пул ундирган? Ҳозирги кунда суд бор, мажбурий ижро бор, ундирувлар бор. Бу хабар тарқаганидан кейин ўзимга ‘Қалай ҳолатинг энди? Сени шу аҳволга келтирмоқчи эдим’, деган ёзувлар юборилган», — дейди банк раҳбари.\nКалтакланган эркак ҳам дўстининг гапларини тасдиқлаб, улар ўртасида бўлиб ўтган иш ҳеч қандай қарздорликка алоқаси йўқлигини айтган.\n«Дўстим тўғри айтяпти, у билан ёшликдан катта бўлганмиз. Шунчаки, бирозгина тушунмовчилик бўлди. Бир-биримизга нисбатан адоватимиз ҳам йўқ, ўртада банкка алоқадор масалалар йўқ», — дейди банк раҳбарининг дўсти.\nЎзаро муштлашувда икки фуқаро ҳам жароҳат олмаган ва бу ҳақда шифохонага ҳам, ҳуқуқни муҳофаза қилувчи органларга ҳам мурожаат келиб тушмаган.


Мирзиёев Термиз шаҳри 10 синф ўқувчисига автомобиль совға қилди Ўзбекистон янгиликлари\nМирзиёев Термиз шаҳри 10 синф ўқувчисига автомобиль совға қилди\n4 June 2021, 15:11\nЎзбекистон, Тошкент – Batafsil.uz. Мухбиримиз хабар беришича, Мирзиёев Термиз шаҳри 10 синф ўқувчиси Рухшона Абдураззоқовага автомобиль совға қилган.\nҚиз Термиз шаҳридаги Ал-Ҳаким ат-Термизий номидаги 1-сон ёш физик ва математиклар учун мактаб-интернатнинг 10-синфида таҳсил олмоқда. Ўтган йили у Зулфия номидаги Давлат мукофотига сазовор бўлган. Ўтган йиллар давомида унинг учта шеърий китоби нашр этилган. Рухшона "Ёш китобхон" кўрик-танловининг Республика босқичида фаол иштирок қилган.\nМирзиёев 1-2 июнь кунлари Сурхондарё вилоятига қилган ташрифи давомида Термиз шаҳридаги "Боғишамол" маҳалласидаги 9 қаватли янги биноларни кўздан кечириб, иккита оила - Наргиза Раҳимова ва Фаррух Эгамовнинг уйларига ташриф буюрган. Президент янги хонадонлардаги шарт-шароитлар билан танишиб, уй эгалари, шунингдек, Наргиза Раҳимованинг қизи Рухшона Абдураззоқова билан самимий суҳбат қурган.\n"Президентнинг кутилмаган ташрифидан жуда ҳаяжонга тушдим, у билан самимий суҳбат қурганимдан ғоят хурсанд бўлдим. Президент мени диққат билан тинглади. Менга “Спарк” машинаси беришини айтганида эса қулоқларимга ишонмадим. Онам ҳам, мен ҳам беихтиёр йиғлаб юбордик", - деди Рухшона Абдураззоқова.


Чиқинди ташлаётганларга қонуний чора кўрилмоқда\nКейинги пайтларда мамлакатимиздаги каналлар атрофини ободонлаштириш, бу ерларда одамлар дам оладиган, болалар чўмиладиган сўлим ва хавфсиз ҳудудлар ташкил этиш бўйича тизимли ишлар амалга оширилмоқда.\nУйда қолиш коронавирус инфекцияси юқиш хавфини камайтиради\nЎрта асрларда Европада қора ўлат (бубонная чума) эпидемияси 25-30 млн нафар кишининг ўлимига сабаб бўлган. Бу кўрсатгич Европа аҳолисининг қарийб ярмини ташкил этган.\nТАЙИНЛОВ: “Uzbekistan Airports” акциядорлик жамиятида тайинлов амалга оширилди\n“Uzbekistan Airports” акциядорлик жамият бошқаруви раисининг ахборот сиёсати масалалари буйича маслаҳатчиси этиб Сабирова Лалихон Маърупходжаевна тайинланди.\nТашқи меҳнат миграцияси агентлиги ходимлари 32 юртдошимизни Россияга ишлаш учун олиб борган эди... Уларнинг аҳволи яхшими?\nХориждаги ўзбекистонлик меҳнат мигрантларининг аҳволи қандай? Имконият ва шароитлар борми, қанча маош олади? Улар шу кунларда юртимизга шошмоқда. Коронавирус хавфидан қўрқаяптими ёки...\nДавлат хизматлари агентлиги ҳар бирингизни қадрлайди. Шу боис, бугунги мурожаатимизни Сизга бўлган самимий ғамхўрлик сифатида қабул қилишингизни сўраймиз. Хабарингиз бор, бугун мамлакатимизда коронавирус инфекцияси тарқалишининг олдини олиш учун барча зарур чоралар кўрилмоқда.\nИштихон тумани учинчи сектор раҳбари аҳоли ҳолидан хабар олди\nКоронавирус пандемияси халқимиз учун ўзига хос синов бўлди. Мана шундай вазиятда бир-биримиздан ҳол сўраш, меҳр-мурувват кўрсатиш жуда муҳим. Айниқса, раҳбарлар эшигингиздан сўраб келса.\n2020 йилнинг 26 март куни Ўзбекистон халқ шоири, Ўзбекистон Ёзувчилар уюшмаси аъзоси Охунжон Ҳакимов 86 ёшида оламдан ўтди.\nБўз-сув каналига чиқинди ташлаган шахслар жавобгарликка тортилди\nБош прокуратура атроф-муҳит муҳофазаси, айниқса, оби-ҳаёт — сувни ифлослантиришга қаратилган ҳаракатларнинг олдини олишда барча юртдошларимиз масъул эканини эслатиб, бу борадаги барчани огоҳликка чиқаради. Акс ҳолда, бундай хатти-ҳаракатлар жиноий жавобгарликкача бўлган ҳуқуқий чоралар қўллашга сабаб бўлиши мумкин.\nКарантин кунларида ҳам ишлаб чиқариш қувватлари тўлиқ амалга оширилади\nСтанциялардаги тиббиёт бўлими ходимлари томонидан цех участкаларида ходимларга коронавирус тарқалишининг олдини олиш тўғрисида тушунтириш ишлари олиб борилмоқда.\nКоронавирус пандемияси даврида нархларни асоссиз оширганлар жавобгарликка тортилади\nМаълумки, дунёнинг 200 га яқин давлатига кириб борган коронавирус Ўзбекистонни ҳам четлаб ўтмади.\nНавоийлик тадбиркор етим болаларга уй совға қилди\nНаманган шаҳрига кириш ва чиқиш тўхтатилди\nЭҳтиёт бўлган яхши-да\nСамарқанд вилояти Нарпай тумани ҳокимлигига келган фуқаролар ва ходимлар эшик олдида иситмаси ўлчаниб, кейин ичкарига киритилмоқда.\n“ZIF Textile” ҳар куни 2 минг дона бепул ниқоб тарқатмоқда\nЎтган йилнинг май ойида иш бошлаган корхона Германия, Италия ва Туркия технологияси билар жиҳозланган.\nПандемиянинг нарх-навога таъсирини аниқ чоралар енгмоқда\nБухоро шаҳридаги “Улгуржи деҳқон бозори” вилоят аҳолисини қишлоқ хўжалик маҳсулотлари билан таъминловчи йирик савдо мажмуаси ҳисобланади.\nСиновли кунлар тасаллиси\n“Москва - Бухоро” авиарейсида яна 249 нафар ватандошимиз Бухорога олиб келинди\n25 март куни кечга яқин Россия Федерациясидан 604-сонли рейс билан “Москва - Бухоро” йўналишида учиб келган авиарейс Бухоро халқаро аэропортида қабул қилинди.\nЧодирдўзнинг даҳо фарзанди\nКўҳна Шарқ азалдан дунё тамаддунига мислсиз ҳисса қўшган минглаб даҳоларни, фозилу фузалолар, олиму алломаларни етказиб берган.\nДОЛЗАРБ САВОЛГА АНИҚ ЖАВОБ: Карантин кунларида телефон, интернет тўлови кечикса алоқа узилмаслиги ҳақидаги хабар тўғрими?\nБу мамлакатимизда коронавирус билан боғлиқ вазиятда аҳолини қўллаб-қувватлаш чора-тадбирлари билан изоҳланади.


Давлатни алдасанг, «жигоку»га тушасан дeган гапи жуда ўйга солди одамни – mulkdor.com\nДавлатни алдасанг, «жигоку»га тушасан дeган гапи жуда ўйга солди одамни\nMay 10 2019, 08:05 АхлоқЖамиятЖаҳонМаданиятМаънавият\nБугун эрталаб ишга кeтаётган эдим. Мeтрода бир болакайга кўзим тушди. Бошини китобдан кўтармай кeтди, анча жойгача. Ҳавасингиз кeлади-вeй.\nШинжуку шаҳри, Япония. 2019 йил 7 май.


14:29 / 28.04.2018 2288 pdf Ўқиш режими + -\nЙигирманчи зарар: Расулуллоҳ соллаллоҳу алайҳи васалламга қарши чиқиш.\nРасулуллоҳ соллаллоҳу алайҳи васаллам ғийбат қилишдан қаттиқ қайтарганлар, саҳобийларга бу ҳақда қаттиқ танбеҳлар берганлар. Ҳатто вафотларидан олдинги охирги хутбада ҳам бу борада сўз юритганлар. Ғийбат инсонни ҳалок қилувчи нарса экани ҳақида хабар берганлар. Шундай бўлгач, киши ғийбат қилиш билан мана шу қайтариқларга қарши чиққан бўлади.\nЙигирма биринчи зарар: рўзанинг макруҳ бўлиб қолиши.\nАгар ғийбат қилаётган одам рўза ҳам тутиб олган бўлса, ғийбат қилиш билан рўза макруҳ бўлиб қолади. «Ашиъатул-ламаъот» китобида айтилишича, Суфён Саврий раҳимаҳуллоҳнинг наздида ғийбат рўзани бузади ҳам. Чунончи, баъзи ҳадислар мана шу мазмунга далолат қилади.\nМужоҳид раҳимаҳуллоҳ ҳам айтадилар: «Икки хислат рўзани бузади: ғийбат қилиш ва ёлғон гапириш».\nҲикоя. Икки киши пешин ёки аср намозини адо қилдилар. Улар рўза ҳам тутган эдилар. Намоздан сўнг Расулуллоҳ соллаллоҳу алайҳи васаллам уларга шундай дедилар: «Иккингиз таҳоратингизни ҳам (қайтадан қилинг), намозингизни ҳам қайтадан ўқинг. Рўзангизда давом этинглар, лекин ўрнига бошқа куни қазо тутиб беринглар». Иккови: «Эй Аллоҳнинг Расули! Нима учун?» деб сўрашди. Расулуллоҳ соллаллоҳу алайҳи васаллам: «Фалончини ғийбат қилдингиз», дедилар.\nҲикоя. Расулуллоҳ соллаллоҳу алайҳи васалламнинг замонларида икки аёл рўза тутди. Кун охирида очлик ва чанқоқлик уларни ҳалок бўладиган даражада қаттиқ қийнаб юборди. Шунда улар рўзаларини очишга изн сўраб, Расулуллоҳ соллаллоҳу алайҳи васалламнинг ҳузурларига одам юборишди. Расулуллоҳ соллаллоҳу алайҳи васаллам эса уларга бир идиш жўнатиб, унга еган нарсаларини қайт қилишни буюрдилар. Улардан бири идишнинг ярмигача қон ва янги гўшт қайт қилди. Иккинчиси ҳам шунга ўхшаш нарса қайт қилиб, идишнинг қолган қисмини тўлдирди. Одамлар бунга ҳайрон бўлишган эди, Расулуллоҳ соллаллоҳу алайҳи васаллам: «Бу икки аёл Аллоҳ ҳалол қилган нарсалардан рўза тутиб (тийилиб), Аллоҳ ҳаром қилган нарсани еди. Бири иккинчисининг ёнига ўтириб, одамларни ғийбат қилишди. Мана бу (идишдаги нарса) улар еган одамларнинг гўштидир», дедилар.\nҲадис. Расулуллоҳ соллаллоҳу алайҳи васаллам марҳамат қилдилар: «Тўрт нарса рўзани очади, таҳоратни бузади, амални ҳабата (савобини бекор) қилади: ғийбат, ёлғон, чақимчилик ва қараш ҳалол бўлмаган аёлнинг гўзалликларига назар қилиш. Сув дарахт томирларини суғорганидек, бу ишлар ёмонликнинг томирларини суғоради».\nҲадис. Расулуллоҳ соллаллоҳу алайҳи васаллам: «Беш нарса рўзадорнинг оғзини очади: ёлғон, чақимчилик, ғийбат қилиш, ёлғон қасам ичиш, шаҳватли назар қилиш», дедилар.\nҲадис. Расулуллоҳ соллаллоҳу алайҳи васаллам айтдилар: «Қанчадан-қанча рўзадорлар борки, уларнинг рўзаларида очлик ва чанқоқликдан бошқа нарса йўқ».\nЭслатма. Рўза уч хил бўлади:\n1. Рўза тутувчи емоқ-ичмоқни, жинсий яқинликни тарк этади, лекин ғийбат, ёлғон каби ҳаром ишларни бошқа кунлардагидек бемалол қилаверади. Бу авомнинг рўзасидир.\n2. Рўза тутувчи ғийбат ва шу каби ҳаром ишлардан сақланади. Бу рўза хосларнинг рўзасидир.\n3. Рўза тутувчи ўзини буткул дунё ишларидан узади, қалбини Аллоҳ таолонинг хизматига боғлаб қўяди. Бу рўза комилларнинг рўзасидир.\nҲанафий мазҳабига кўра, ғийбат ва ёлғон каби гуноҳлар билан рўза бузилмайди, лекин макруҳ бўлиши аниқ. Бироқ комил ва хос одамлар ғийбат қилиш билан ўз рўзаларини бузилган деб ҳисоблайдилар. Ҳанафий уламоларимиз Расулуллоҳ соллаллоҳу алайҳи васалламнинг ғийбат билан рўза бузилади деган мазмундаги ҳадисларини ғийбат қилган кишининг рўзаси комиллик даражасига етолмайди, балки ноқис бўлиб қолади ёки савоби ўта камайиб кетганидан худди рўза тутмагандек бўлиб қолади деб тушунтирадилар.\nНасиҳат. Замонамиз аҳли ҳатто рўза вақтида ҳам одамларни ғийбат қилиб, уларга озор беришдан тийилмаяптилар. Бунинг сабаби шуки, очлик сабабидан шайтон инсонга ғалаба қилади. Шунинг учун рўзадорнинг ғазаби ҳам тез келади. Рўзадорларимизнинг муборак Рамазонда Қуръон тиловат қилиш билан ишлари йўқ. Аллоҳ таолони зикр қилишга парволари йўқ. Аллоҳ таоло барчамизни тўғри йўлга бошласин! Рўзада Ўзининг зикри билан машғул бўлиб, тилимизни ғийбатдан тийишимизни насиб қилсин!\n «Мишкотул масобиҳ»да «Шуъабул иймон»дан нақл қилинган.\n02:16 / 28.04.2018 2564\n14:48 / 28.04.2018 2055\n4197 19:30 / 26.09.2017\nНўъмон ибн Башир розияллоҳу анҳудан ривояи қилинади .Расулуллоҳ соллаллоҳу алайҳи васаллам дедилар .Дуо ndash ибодатдир, сўнг ушбу оятни қироат қилдилар .Роббингиз давоми...\n2480 17:24 / 08.06.2018\n2103 10:19 / 04.12.2017\n1854 16:50 / 01.04.2018


Автокредит таклиф қилаётган банклар хатарларни англаб етгани йўқ — МБ раҳбари » Muzlik.uz - O‘zbekiston yangiliklari\nАвтомобиль сотиб олиш учун кредитларни фаол равишда ажратаётган банклар келгусидаги хатарларни англаётганлари йўқ. Бу ҳақда пайшанба куни бўлиб ўтган матбуот анжуманида Марказий банк раиси Мамаризо Нурмуратов маълум қилди. Аввал хабар қилинганидек, январь ойида миллий валютадаги кредитларнинг банк фоиз ставкалари 25,8 фоизгача ўсган эди. Марказий банк буни умумий кредитлар ҳажмида қимматбаҳо автокредитлар улушининг ўсиши билан изоҳлади. Ўтган йили ўртача ставка 25027 фоиз атрофидани ташкил этган бўлса, январда 28−32 атрофида бўлди. «Газета.uz»нинг аҳолининг автокредитларга қизиқиши ошгани ҳақидаги саволига жавоб берар экан, Мамаризо Нурмуратов МБ бозорни барқарорлаштириш учун макро миқёсда мажбурий чораларни кучайтиришини маълум қилди. "Газета.uz"да реклама «Биз бу ерда ҳеч қандай чекловларни жорий этмаймиз. Биз фақатгина келгусида банкларга автокредитлар ажратишга бўлган хоҳишларини автомат равишда пасайтиришга имкон берадиган макро миқёсдаги мажбурий назоратни кучайтирамиз. Автокредитлаш билан фаол шуғулланаётган банкларнинг ўзлари ҳозирча келгусида қандай хатарлар бўлишини англаётганлари йўқ», — деди Мамаризо Нурмуратов. «Автокредитлар — жуда рискли кредитлардан ҳисобланади, чунки кредит ҳисобига сотиб олинган автомобилнинг ўзи гаровга қўйилади. Унинг қиймати фойдаланилгани сари кундан-кунга камайиб бораверади. Бизнинг макро миқёсли мажбурий чораларимиз ушбу бозорни муайян даражада барқарорлаштиришимизга имкон яратади», — деди Марказий банк раҳбари.\nКредит сиёсатида ўзгаришлар кутилмоқда\nМарказий банк 2020 йилда қайта молиялаш ставкасини пасайтириши мумкин\nМБ автокредит берадиган банклар сони камайиб кетганига изоҳ берди\nМамаризо Нурмуратов Марказий банк раҳбари бўлди


Расман: Мақсуда Ворисова президентликка номзод бўлди | Qalampir.uz\nРасман: Мақсуда Ворисова президентликка номзод бўлди\nЖамият\t06 Сентябрь 2021 13:15 5588\nБугун, 6 сентябрь куни Тошкент шаҳрида Ўзбекистон Халқ демократик партиясининг XII қурултойи бўлиб ўтди.\nУнда партия аъзолари томонидан ҳудудлардан сайланган делегатлар, партия Марказий Кенгаши аъзолари, Олий Мажлис Қонунчилик палатаси депутатлари, партия фаоллари иштирок этди.\nҚурултой кун тартибида “Ўзбекистон Халқ демократик партиясидан Ўзбекистон Республикаси Президентлигига номзод кўрсатиш тўғрисида”ги, “Ўзбекистон Халқ демократик партиясидан Ўзбекистон Республикаси Президентлигига номзоднинг сайловолди дастури тўғрисида”ги масалалар кўриб чиқилди.\nПартия Марказий Кенгашининг 7 август куни бўлиб ўтган пленумида Халқ демократик партиясидан ЎзХДП Марказий Кенгаши раис ўринбосари, Олий Мажлис Қонунчилик палатаси депутати Мақсуда Азизовна Ворисова номзодини илгари суриш ҳақида қарор қабул қилган эди.\nҚурултойда Ўзбекистон Президенти сайловида Халқ демократик партиясидан Мақсуда Азизовна Ворисовани номзод сифатида кўрсатиш ҳақида якдил қарор қабул қилинди.\nҚурултойда Ўзбекистон Халқ демократик партиясидан Ўзбекистон Республикаси Президентлигига номзод Мақсуда Ворисованинг Сайловолди дастури муҳокама қилинди.\nДастур лойиҳасининг асосий мақсади мамлакатда ижтимоий тенглик ва халқ демократияси мезонларига мос бўлган давлат ва жамият барпо этишдир.\nДастур лойиҳасида тўққизта йўналишда таклиф ва ташаббуслар илгари сурилмоқда. Хусусан:\n• аҳолининг даромадига қараб табақалаштирилган солиқ солиш тизимини жорий этиш;\n• ҳар бир инсоннинг минимал ижтимоий хизматларни бепул олишини қонунчилик даражасида кафолатлаш;\n• олис ва чекка ҳудудларда шифокорлар ҳамда ўқитувчиларга бўлган эҳтиёжни қоплаш учун “Қишлоқ шифокори” ва “Қишлоқ ўқитувчиси” дастурларини амалга ошириш, уларни моддий ва маънавий рағбатлантириш тизимини қонунчилик асосида мустаҳкамлаш;\n• аҳолининг кам таъминланган қатламларига бепул, сифатли ва тўлақонли, шу жумладан профилактика тиббий хизматларни ўз ичига олган тиббий ёрдам кўрсатиш;\n• ёшларнинг касб-ҳунар танлаши, бепул ва сифатли таълим олиши, ўқув муассасаларини тугатгандан сўнг ишга жойлашиш кафолатини мустаҳкамлаш;\n• пенсия ва ижтимоий нафақа олувчиларнинг ҳаётий эҳтиёжларини тўлақонли қондиришни кафолатлайдиган пенсия ва ижтимоий таъминотнинг мақбул тизимни шакллантириш;\n• кам таъминланган, лекин боқимандалик кайфиятида юрган фуқароларни жамиятимизнинг фаол иштирокчисига айлантириш;\n• ногиронлиги бўлган шахсларга оид халқаро меъёрлар ва стандартларни миллий қонунчиликка имплементация қилиш;\n• умумхалқ аҳамиятига эга иқтисодиёт тармоқларининг бошқарувида давлат иштирокини мустаҳкамлаш.\nҚурултойда Ўзбекистон Республикаси Президентлигига Халқ демократик партиясидан кўрсатиладиган номзоднинг Сайловолди дастури тасдиқланди.\n24 Май 08:59 56042\n25 Май 15:19 34595\n23 Май 19:31 33146\n23 Май 09:26 31874\n25 Май 10:38 29318


10:40 / 09.01.2018\nАҚШ президенти Дональд Трамп Ал-Қудсни Исроил пойтахти, деб тан олинишини эълон қилгач, Тель-Авив босиб олинган Фаластин ерларида турар жойлар қуриш суръатини янада тезлаштирган, деб ёзади «Анадолу» агентлиги.\nИсроил парламенти — Кнессет Трампнинг қароридан фойдаланиб, 2 январь куни Ал-Қудс статуси ҳақидаги қонунни маъқуллади, бу эса қадимий шаҳар ҳудудини бўлишни янада мураккаблаштиради.\nЭнди Ал-Қудс ҳудудини, жумладан унинг шарқий қисмини бўлиш учун 120 ўринли Кнессетнинг учдан икки қисми, яъни 80 нафар депутати розилигини олиш керак.\nТрампнинг Ал-Қудс бўйича қароридан уч ҳафта ўтиб, Исроил қурилиш ва манзилгоҳлар вазири Йоав Галант «Исроилнинг ягона ва бўлинмас пойтахти»да 300 мингта янги уй қурилиши режаси ҳақида эълон қилди.\n2018 йилнинг 1 январида Бинямин Нетаняҳу етакчилик қиладиган Исроилнинг «Лукуд» партияси марказий қўмитаси Ўрдун дарёсининг ғарбий соҳилларидаги ноқонуний яҳудий манзилгоҳларни Исроил ҳудудига қўшиш ҳақида қонун лойиҳасини маъқуллади.\nБундан икки кун ўтиб, 3 январь куни Кнессет фаластинликлар учун ўлим жазоси ҳақидаги қонун лойиҳасини биринчи ўқишдаёқ қабул қилди. Овоз бериш аввалида бош вазир Нетаняҳу ҳужжатни қўллаб-қувватлаб, парламентда чиқиш қилган.\n«Шундай ҳаддан ошилган ҳолатлар бўладики, инсонлар машъум жиноятга қўл уришади, бунинг учун улар ўлим жазосига ҳукм қилиниши керак», — деган Исроил бош вазири.\nТрамп Ал-Қудсни Исроил пойтахти деб эълон қилгач, Ўрдун дарёсининг ғарбий соҳили, Шарқий Қудс ҳамда Ғазо сектори ва Исроил чегарасида 16 нафар фаластинлик ўлдирилган, юздан ортиқ киши жароҳатланган.\nИсроил хавфсизлик кучлари 2017 йилда Ғазо сектори ва Ўрдун дарёсининг босиб олинган ғарбий соҳилида 6742 нафар фаластинликни ҳибсга олган, дейилади Фаластин озодлик ташкилоти, Фаластин маҳбуслари жамияти ва бир қатор ҳуқуқни муҳофаза қилувчи ташкилотларнинг қўшма баёнотида.\nФаластин маҳбуслари ташкилоти матбуот котиби Фидо Нажоданинг «Анадолу» агентлигига билдиришича, Трампнинг Ал-Қудс бўйича қароридан сўнг Шарқий Қудс ва Ўрдун дарёсининг ғарбий соҳилида бўлиб ўтган норозилик акцияларида 170 нафар вояга етмаган бола ҳам қўлга олинган.\nИсроил ҳукумати 1951 йилдан буён илк бор ўз турар жойларидан мажбуран, куч ишлатиш йўли билан кўчирилган фаластинликларнинг кўчмас мулкларини мусодара қилишга уриниб кўришган.\nЎрдун дарёсининг ғарбий соҳилида Исроил ҳукумати томонидан ташкил этилган илк манзилгоҳ Кафар Атсиюн деб аталади. 1967 йилгача Ўрдун дарёсининг ғарбий соҳилида бирорта яҳудий яшамаган. Бироқ бугунга келиб уларнинг сони 420 минг кишига етган, Шарқий Қудсда эса — 220 минг яҳудий истиқомат қилади. Халқаро ҳуқуққа биноан яҳудий манзилгоҳларининг барчаси ноқонунийдир.


Африкада вакцина ўрнига сув билан эмлашган\nКениядаги шифокорлар маҳаллий аҳолига коронавирусга қарши эмлаш ўрнига сув юбориб, бунинг учун пул талаб қилишди.\nAниқлик киритилишича, Aфрика мамлакати аҳолиси швед-британиялик AстраЗенеcа компаниясининг вакцинаси билан бепул эмлаш ҳуқуқига эга. Эмлашлар ҳукумат томонидан аккредитациядан ўтган махсус тиббиёт марказларида ўтказилади. Aммо, дори танқислиги фонида баъзи шифокорлар кенияликларга пулга эмлашни таклиф қила бошладилар, кейин эса унинг ўрнига сув юборишган.\nСоғлиқни сақлаш вазири фуқароларни эмлаш учун пул тўламасликка ва бепул дори воситасини кутишга чақирди. Расмийнинг сўзларига кўра, расмийлар аллақачон бундай фирибгарлик ҳолатларини текширишни бошлаган ва жиноий иш қўзғатилган.\nКиритилди: 22:19 09.06.2021. Ўқилди: 1695 марта. Фикрлар сони: 0 та.


Ўзбекистон пенсия ислоҳоти лойиҳаси кейинчалик пенсия ёши кўтарилишига ишора қилмоқда – Коммерсант.Уз\nМолия вазирлиги ҳузуридаги Бюджетдан ташқари пенсия фонди Норматив-ҳуқуқий актлар муҳокамаси порталида Ўзбекистон пенсия ислоҳоти лойиҳасини эълон қилди.\nПенсия тизими муаммолари (лойиҳа ишлаб чиқувчилари таҳлили асосида):\nКўп аҳоли пенсия олади, лекин бадални ҳамма ҳам тўламайди. Шундай вазият юзага келганки, меҳнатга лаёқатли аҳолининг 60%дан зиёдини ижтимоий суғурталаш тизими қамраб олмаган ва халқаро стандартларга кўра, бундай тизим нобарқарор саналади. Бундан ташқари, баъзи сабабларга кўра, ойлик ажратмалар ва пенсия реал ҳажми ўртасидаги боғлиқлик бўшашиб кетган, шу сабабли нотўлиқ стажга эга пенсионерлар сони ўсиб бормоқда.\nПенсия ёшидаги инсонлар улуши ортиб бормоқда: охирги пайтда ҳар йили тахминан 200 минг нафар киши пенсияга чиқади, бу 2011 йил кўрсаткичларидан 2,5 баробар кўп. Бундан ташқари, умр давомийлиги мунтазам ошиб бормоқда, пенсия ёши эса шўро даврида ўрнатилган, нисбатан паст даражада қолган.\nИслоҳотлар бўйича таклифлар:\nБиринчидан, пенсия миқдорини бироз ошириш. Пенсия ҳисобланадиган иш ҳақи қуйи чегараси ЭКИҲнинг саккиз баробарида ўн баробаригача оширилиши мумкин. Эркаклар учун 35 йил, аёллар учун 30 йилдан ортиқ стажнинг ҳар бир йили учун қўшимча ЭКИҲнинг 10%и миқдорида тўланади. Барча ишловчи пенсионерларга пенсияни тўлиқ олишга рухсат берилиши кўзда тутилган.\nИккинчидан, одамларни пенсия тизимига ихтиёрий суратда пул тикишга рағбатлантириш. Масалан, агар инсон етарлича меҳнат стажи тўплай олмаган, лекин ёшга кўра пенсияга чиқадиган бўлса, у ҳар бир етишмаётган ой учун 1 ЭКИҲдан тўлаши мумкин. Шунингдек, меҳнат билан машғул шахслар ишламаётган оила аъзолари номидан бадал киритиш имконига эга бўладилар. Эҳтимол, фуқаролар ҳисобларига келиб тушадиган “оралиқ бонусли пул тўловларининг жозибали схемалари” юзага келади.\nУчинчидан, 2020 йилга бориб тўлиқ пенсия учун зарурий минимал стажни 10 йилгача ошириш назарда тутилган. Шунингдек, “халқаро амалиётни чуқун ўрганиш ва МДҲ мамлакатлари тажрибасини таҳлил қилиш асосида”, пенсия ёшини кўтариш таклиф этилмоқда. Лекин аниқ рақамлар ҳақида гап очилмаган.\nижтимоий таъминот ижтимоий ҳимоя пенсия пенсия ислоҳоти\nПредыдущая запись Кажется, в Узбекистане станет больше частных гостевых домов\nСледующая запись Международный аэропорт «Ургенч» заработает уже завтра